ناڕەزایی ئاو لە ئێران – کوردستان و کورد\nبەرواری بڵاو کردنەوە 2021/07/27\nجۆری بابەت: لە مێدیاکانەوە\nناڕەزایی خەڵكی خوزستان لە ئێران بەهۆی كەمئاوی، لەم رۆژانەدا كە پلەی گەرما لەوێ، خۆی لە قەرەی 47 – 48 پلە دەدات، رۆژەڤی تارانی داگرتووە. ئێران لە چاو چەند ساڵێ پێش ئێستا، لە سیاسەتی دەرەوەیدا تۆزێك داشی سوارە. لە دانوستاندن لەبارەی بەرنامە ئەتۆمییەكەی پەلە ناكات و، داوای لابردنی گەمارۆكان دەكات. بەشێك لە ركابەرە ناوچەییەكانیشی، دەیانەوێ گرژییەكانیان لەگەڵی كەمبكەنەوە. هەڵبەت دۆخی سیاسەتی ناوخۆی وانییە و رووبەڕووی یەكێك لە گرنگترین قەیرانەكانی خۆی بووەتەوە؛ ئەویش ناڕەزایی جەماوەرییە!\nناڕەزایی خوزستانییەكان لە دەست كەمئاوی، بۆ دوو پارێزگای ئیسفەهان و لوڕستانیش پەرەی سەند و چەند شوێنیكی جیاجیای گرتەوە. هیومان رایتس وۆچ باسی كوژرانی 3 خۆپێشاندەری كردووە و، هەندێك سەرچاوەی دیكەش ئەو ژمارەیە بۆ 7 بەرزدەكەنەوە.\nژمارەیەك لە پەرلەمانتارەكانی ئەو پارێزگایە رەخنەیان لە حكومەت و پەرلەمان گرتووە كە خەمی دۆخی خوزستان ناخۆن و ئایەتوڵڵا محەممەد حوسێن ئەحمەدی شاهروودی، نوێنەری ئەوێ لە ئەنجوومەنی شارەزایانی رابەری، رەخنەی لە كەمتەرخەمیی نووسینگەی رابەری ئێران، سەرۆككۆمار و وەزارەتی وزەش گرتووە و گوتوویەتی “بەداخەوە گوێیان لێنەگرتین” .\nخوزستان لەجیاتی دانەیەك، 4 رووباری گەورە و بچووكی بە ناوەكانی (كارون، مارون، دز و كەرخە) هەیە و بەپێی هەندێك لە ئامارەكانیش، “33%ی ئاوە سەرزەوینییەكانی ئێران لەوێیە” ، بەڵام ئێستا كەمئاوە!\nناڕازییەكان دەڵێن، پڕۆژەكانی حكومەت بۆ گواستنەوەی ئاوی رووبارەكانی خوزستان بۆ پارێزگا ناوەندییەكانی ئێران، بنج و بناوانی ئەو كەمئاوییەی دروستكردووە و، هەندیك لە بەرپرسانی حكومەتیش دەڵێن بەفیڕۆدانی ئاو كیشەكەی دروستكردووە. ساڵی 2019، ناوەندی لێكۆڵینەوەكانی پەرلەمانی ئێران، پێشبینی كردبوو كە 80%ی خەڵكی ئێران تووشی گرفتی كەمئاوی ببنەوە. لەوێشدا ئاماژەی بەوە كردبوو كە ناوچەی ئاویی نێوەڕاستی ئێران، كە پارێزگاكان وەك: ئیسفەهان، كرمان، یەزد و خۆراسانی جنوبیش دەگرێتەوە، كەمئاوترین ناوچەن. ماوەی چەندین ساڵیشە پڕۆژەی جیاجیا بۆ گۆڕینی رێڕەوی ئاوی ناوچەكانی رۆژئاوای ئێران لە ئارادایە. ئەمساڵ حەسەن رۆحانی پڕۆژەیەكی گواستنەوەی ئاوی دەریا بۆ سەحرای كردووە كە ئامانج لێی، گواستنەوەی ئاوی شیرینكراوی خەلیج و دەریای عومانە بۆ پاریزگاكانی نێوەڕاست، سیستان و بەلوچستان. لە سەر لقەكانی رووباری كارونی خوزستان كە چەند پارێزگایەكی دیكەوە دێن، چەندین بەنداو دروستكراون و لەڕێی تونێل و كەناڵەوە، ئاو بۆ پارێزگاكانی نێوەڕاست براوە. لانیكەم باسی پڕۆژەی 9 بەنداو لەسەر لقەكانی كارون دەكرێن كە لە هەرسێ پارێزگای لورستان، مەركەزی و چوارمەهاڵ و بەختیارییەوە دەڕژێتە ناو خوزستان كە هەندێكیان كەوتوونەتە كار و ئەمەش خەڵكی تووڕە كردووە. نەك تەنیا خەڵكی ئاسایی، بەڵكو ئەمە مشتومڕێكی لەنێوان پەرلەمانتارانی خوزستان و پارێزگایەكی وەك ئیسفەهانیش دروستكردووە كە ئاوی بۆ براوە. ساڵی 2019، 19 پەرلەمانتاری ئیسفەهان لە دژی لابردنی پارەی دانراو بۆ جێبەجێكردنی پڕۆژەكانی گواستنەوەی ئاوی لقەكانی رووباری كارون بۆ پارێزگاكەیان و زیندووكردنەوەی رووباری زایەندەڕوود، دەستیان لەكاركێشایەوە تاوەكو حكومەت ناچاربێت ئەو پارەیە تەرخانبكات و ئەویش كردی. نوێنەرانی خوزستانیش لەكاتی گوتاری رۆحانیدا ناڕەزاییان دەربڕی و دواتریش لەگەڵ نوێنەرانی چوارمەهاڵ و بەختیاری لەگەڵ جێگری سەرككۆمار كۆبوونەوە.\nبۆیە ئەم بابەتە پۆتانسییەلی ئەوەی تیَدایە كە لە رووداویكی ئیدارییەوە بۆ پرسێكی سیاسی بگوازرێتەوە. جیاوازیی ئیتنی نێوان ئەو پاریزگایانەی كە ئاویان لێبڕاوە، لەگەڵ ئەوانەی كە ئاویان بۆ براوە، وایكردووە كە بەرپرسانی پلەیەكی تاران، كە زۆریان خەڵكی ناوچەكانی نێوەڕاست و باكووری ئەو وڵاتەن وەك خۆراسان و سمنان و یەزد و ئیسفەهان و…، خەمی ئەوەیان بێت كە نەوەك ئەو ناڕەزاییانە قەڵشە ئەتنی و نەتەوەییەكان زیاتر بكات.\nهەڵبەت سیاسەتی گلدانەوە و گواستنەوەی رێڕەوی ئاو لەئێران، تەنیا پرسێكی سیاسی نێوخۆیی دروستنەكردووە، بەڵكو بابەتیكی بۆ پەیوەندییەكانی عێراق و ئێرانیش دروستكردووە كە دەشیَ لە داهاتوودا زیاتر ببێتە رۆژەڤ. چونكە دروستكردنی بەنداو لەسەر لقەكانی سیروان و زاب كێشەی بۆ هەرێمی كوردستان و عێراقیش دروستكردووە.\nناڕەزاییەكی زیاتر لە ئاو\nلە ماوەی زیاتر لە 10 ساڵی رابردوودا ئەمە سێیەمین خۆپێشاندانی گەورەی خوزستانییەكانە كە لە ئێران كردبێتیان. ساڵی 2011 دژی نامەی بەرپرسێكی تاران لەبارەی گۆڕینی دیموگرافیای پارێزگاكە خۆپێشاندان كرا كە تووندووتیژیی تێكەوت. ساڵی 2018یش هەرلە سەر ئاو خەڵك هاتنە سەرجادە و لە 2021یشدا دووبارە بووەوە.\nمەحموود ئەحمەد نەژاد سەرككۆماری پێشووتری ئێران، تازەیی باسی ئەوەی كردووە كە كاتی خۆی “ئەنجوومەنی باڵای ئاسایشی نەتەوەیی، لە ترسی ئەوەی كە نەوەك شەڕیَكی دیكە رووبدات، گەشەپێدانی خوزستانی بەتایبەتی لە رۆژئاوای كارون راگرتووە، كاتێك خۆی بووەتە سەرۆككۆمار، ئەو بڕیارەی هەڵوەشاندووەتەوە.” گوتەكانی ئەحمەدی نەژاد هەر ئامانجێكیان هەبێت، دەتوانن ئەوە دەرخەن كە چۆن روانگەیەكی ئەمنی و سوپایی، كاریگەری لەسەر گوزەرانی رۆژانەی خەڵك داناوە. قاسمی سولەیمانی دەشتەكی پاریزگای خوزستان گوتوویەتی، لە ئامارەكاندا رێژەی بێكاری لە خوزستان بە 14.5% دیارە بەڵام لە هەندێك شوێندا لە سەرەوەی 40%-45% دایە. خوزستان دۆخێكی هاوشێوەی بەسرەی عێراقی هەیە. نەوتی زۆرە و خزمەتگوزاریی كەمە. زیاتر لە 50%ی یەدەگی نەوتی ئێران لەوێیە ، بەڵام كەمئاوی و بێ كارەبایی و بێكاری تینی بە دانیشتووانەكەی هەڵچنیوە كە دەشێ پرسی هاوبەشبێت لەگەڵ بەشێكی زۆری ناوچەكانی دیكەی ئێرانیش.\nزیادبوونی ناڕەزایی جەماوەری\nلە ماوەی چەند ساڵی رابردوودا ناڕەزایی جەماوەری، لە بەشی باشووری گۆی زەوی و لەو وڵاتانەی بەینیان لەگەڵ دیموكراسی باش نییە، زیادی كردووە. لە 12 مانگی ساڵی 2019دا، لانیكەم 50 خۆپێشاندانی گەورە و بچووك روویانداوە، ئەم ژمارەیە لە 11 مانگی ساڵی 2020دا گەیشتووەتە 77. لەنێو 16 خۆپێشاندانی هەرەگرنگ كە لە ئەمریكای لاتینەوە بگرە تاوەكو ئاسیا كراون، بێجگە لە 4 دانە كە هۆكارەكان زیاتر سیاسی بوون، ئەوانیدیكە زیاتر هۆكاری ئابووری و دژایەتی گەندەڵی و ناعەدالەتی و داوای ریفۆرم، پاڵنەرە سەرەكییەكانی خۆپێشاندان بوون. خەڵكی دنیا ئیدی زیاتر لە جاران دژی حكومەتەكانیان دەردەكەوێت و ئێرانیش لەمە بەدەر نییە.\nلە ماوەی دەسەڵاتی كۆماری ئیسلامی ئێراندا، بەمەی ئەمجارەی خوزستانەوە، لانیكەم 12 خۆپێشاندانی گرنگ دەركەوتوون. هەرجار حكومەت سەركوتیكردووە، بەڵام هەرچی چووە ماوەی نێوان خۆپێشاندانەكان كەمتر بووە، هەروەها بەشداریی خەڵك زیاتر بووە. بیجگە لەوە، تووندووتیژی زیاتریشی تێكەوتووە. دەتوانین بێژین بێجگە لە رووداوەكانی ساڵی 1981، ناڕەزایی فراوان تاوەكو كاتی خۆپێشاندانەكەی خوێندكاران لە تاران و تەورێز لە ساڵی 1999،كە دژی داخستنی رۆژنامەی سەلام كردیان، شتێكی گەورە رووینەدا، بەڵام رووداوەكانی دە ساڵ دواتر، رێیان خۆشكرد بۆ زنجیرەیەك خۆپێشاندان كە هەرچی چوو ماوەی نێوانیان كەمتر بوو. ساڵی 2009 لە دژی ئەنجامی راگەیێندراوی هەڵبژاردن خەڵكانێكی زۆر لە سەرتاسەری ئێران دەركەوتنە سەرجادە و لە ئەنجامدا بەپێی كەمترین ژمارەكانیش بێت، لانیكەم 30 كەس كوژران و نزیكەی 4000كەسیش گیران. لە 2011، ناڕەزاییەك لە دژی دەستكاریكردنی دیموگرافیا لە خوزستان دەركەوت كە تێیدا 27 كەس كوژران. لە 2011 و 2012دا شەپۆلی بەهاری عەرەبی، كاریگەرییەكی سنورداری لەسەر ئێران دانا، بەڵام حكومەت توانیی كۆنترۆڵی بكات. لەوەشدا لانیكەم، 3 كەس كوژران و زیاتر لە 90 كەس بریندار بوون و نزیكەی 1500 كەسیش گیران. لە 2017 -2018دا ناڕەزایی لەدەست گرانی تەشەنەی كرد و لە ئەنجامدا، 22كەس گیانی لەدەستدا و نزیكەی 3700 كەسیش گیران. لە 2018، ناڕەزاییەكی ئاو لە خوزستان دەركەوت. 4 كەس كوژرا و 21ی دیكە برینداربوون و 10 كەسیش لەسەری گیران. دوای ئاو، ناڕەزایی بەنزین لە 2019 هات كە ئەوانەی كەمترین ژمارەی كوژارەكان دەڵیَن، باسی 300 و ئەوانەشی زۆرترین دەڵێن، باسی كوژرانی 1500 خۆپێشاندەر دەكەن و دەڵێن نزیكەی 7000كەسیش گیران. لە 2019دا ناڕەزایی لەسەر گرتنی مەلایەكی سوننە لە بەلوچستان دەركەوت كە تێیدا 6كەس برینداربوون. لە 2020دا ناڕەزایی لەسەر خستنەخوارەوەی فڕۆكە ئۆكرانییەكە دەركەوت و، لەسەر ئەوەش 30 كەسێك گیران. 2021 لە بەلوچستان لەسەر كوژرانی چەند كەسێك لەوانەی لە سنوور قاچاخی دەكەن، ناڕەزایی دەركەوت و لە ئەنجامدا 27كەس كوژرا، 50 برینداربوون و 3كەسیش گیران.\nبەگشتی دەتوانین بێژین بەمەی خوزستانەوە، ئەمە 5 ساڵە كە لە ئێران بە دوای یەكدا خۆپێشاندان دەكرێت. ناڕەزاییەكان خێرا بڵاو دەبنەوە. بابەتی ناڕەزاییەكانیش تەنیا سیاسی نین، بابەتی ئابووری و تەنانەت پرسی مەزهەبی و نەتەوەییش لە گۆڕێدایە. وەك ئەوانەی 1981 و 1999 نین كە زیاتر پرسی ئازادی و سیاسی هەبن و پێویستی بە حیزبێكی سیاسی هەبێت تاوەكو رێكیان بخات. خۆپێشاندان لەسەر ئاو دەتوانێ یەكسەر بۆ داوایەكی سیاسی بگۆڕێت. ناڕەزایی لەسەر بەنزین و گرانیی دەتوانێت بۆ ناڕەزایی لە سیاسەتی تاران لە فەلەسیتن و لوبنانیش بگۆڕێت. سنووری نێوان هۆكارە سیاسی و ناسیاسییەكانی خۆپێشاندان كەمڕەنگ بووە. بۆیە ئەوەی خوزستان لەسەر ئاوە هەروەها لە ئاویش زیاترە. ئێران لەوانەیە بتوانێت سەركوتی بكات وەك ئەوانیدیكە، بەڵام هیچ گەرەنتییەكی نییە كە لە شوێنێكی دیكەوە ناڕەزایی دەرنەكەوێت. چونكە بابەتەكان بۆ ناڕەزایی لە جاران زۆرترن. پێدەچێت تائێستا ئێران توانیبیتی لە بابەتەكانی سیاسەتی دەرەوەی ئەم قۆناخەدا هەڵبكات، بەڵام بۆ دۆخی ناوخۆ كیشەی ئەو ناڕەزاییانەی هەیە. سەرئەنجام ئەزموونی 5 ساڵی رابردووی دەریدەخات كە، چەندەی حكومەت بە كۆنترۆڵكردنی خۆپێشاندانەكان راهاتبێت، بەو ئەندازەیەش، زاتی خەڵكی لە حكومەت شكاوە!\nتاگی بابەت: ئازادیخوزستانزریان ڕۆژهەڵاتیشەڕی ئاو


پاش ٣٢ ساڵ لە کیمیابارانی هەڵەبجە، هێشتا ئەم برینە خوێنی لێدەتکێ و دەستی چارەسەری بۆ درێژ نەکراوە.\nبەناوی خوای گەورە\nبە بۆنەی ٣٢هەمین ساڵیادی کیمیابارانی هەڵەبجەوە، پرسەو سەرە خۆشی خۆمان ئاراستەی کەسوکاری سەربەرزی شەهیدانی ئەم شارە بەتایبەت و کوردستانیان بە گشتی دەکەین.\n١٦ی ئازار برینێکی قوڵە بەسەر جەستەی ڕۆژمێری پڕ لە ئازاری گەلی کوردەوە، پاش ٣٢ ساڵ هێشتا ئەم برینە خوێنی لێدەتکێ و دەستی چارەسەری بۆ درێژ نەکراوە.\nساڕێژکردنی ئەم برینە تەنها بریتیە لە ئاوڕدانەوەی جدی لەم شارەو خزمەتکردنی زیاتری دانیشتوانەکە، کە بە داخەوە تا ئێستا ئەو ئاوڕدانەوەیە بەرجەستەو دیار نیە.\nیەکێک لە داواکاریەکانی دانیشتوانی ئەم شارە بە پارێزگا کردندی بوو کە خەڵک ئومێدی لەسەرهەڵچنی بوو.\nئەم بەپارێزگا کردنەش وەک قەرەبویەکی مەعنەوی و لەژێر فشاری حیزب و ڕێکخراوەکان و هاوڵاتیانی ئەم شارە بڕیاری لەسەردرا، پاش پێنج ساڵ لە دەرچونی ئەم بڕیارە تا ئێستاش کاری جدی بۆ نەکراوە و تەنها بەناو بە پارێزگا کراوە.\nسەرجەم ئەو بەڵێنە گەورانەی لەیادەکانی ساڵانی پێشوو بۆئاوەدانکردنەوە و کرانەوەی هەڵەبجە دراون وەک کردنەوەی مەرزەکان و دروستکردنی پرد و ڕێگاکان بەڕوی ناوچەکانی تردا جێبەجێ نەکران و ئەمەش خەڵکی ئەم شارەی نائومێد کردوە و لەبری ئاوەدان کردنەوەی بەداخەوە ڕۆژانە بینەری کۆچی خەڵکی ئەم شارەین بۆ پارێزگاکانی دیکە.\nلەکۆتایدا داوا لەحکومەتی هەرێمی کوردستا ن و لایەنە پەیوەدیدارە کان ئەکەین هەرچی زووە کاربکات بۆ سەرپێخستنی ئەم پارێزگایەو جێ بەجێ کردنی بەڵێنە تەواو نەکراوەکانی بۆ ئەوەی لەمە زیاتر خەڵکی ئەم شارە بێ هیوا نەبن.\nدرود بۆ ڕۆحی بەرزەفڕی سەرجەم شەهیدانی ڕێگای ڕزگاری کورد و شەهیدانی کیمیابارانی هەڵەبجە.\nئەنجومەنی قەزای هەڵەبجە\nنزار مەحمود، وەکو پارێزگا مامەڵە لەگەڵ هەڵەبجە نەکراوە\nلەسەر شێواندنی لێدوانێکی باژێڕوانی هەڵەبجەی بزوتنەوەی گۆڕان ڕونکردنەوەیەک بڵاودەکاتەوە\nپارێزگاری هەڵەبجە سەردانی مەکۆی گۆڕانی کرد


سەرۆککۆماری تورکیا گلەیکرد کە ئەمریکا و ناتۆ وەک هاوپەیمانی وڵاتەکەی هاوکارییان نەکردووە بۆ هێرشکردنە سەر پەکەکە، لە کاتێکدا پەکەکە لەناو ئەمریکاش ڕۆڵی هەبووە لە هێرشکردنە سەر کۆنگرێسی ئەو وڵاتە.\nڕەجەب تەیب ئەردۆغان، سەرۆککۆماری تورکیا لە کۆتا وتاریدا سەبارەت بە دۆستایەتی وڵاتەکەی و ئەمریکا ڕایگەیاندووە، ” ئێمە سەردەمێکمان تێپەڕاند کە تێیدا دۆستی ئێمە و ئەمریکا بە شێوەی جیدی تاقی کرایەوە، ئێمە لەلایەن هاوپەیمانەکانەوە لە ناتۆ، بۆ شەڕ لەگەڵ پەکەکە پاڵپشتی نەکراین، لەکاتێکدا پەکەکە مەترسییە بۆسەر جیهان”.\nلە وتەکانی سەرۆککۆماری تورکیادا هاتووە، “پەیوەندی لقی پەکەکەی سوریا / یەپەگە، لەگەڵ ئەو کەسانەی هێرشیانکردە سەر بینای کۆنگرێس دەرکەوتووە و جارێکی دیکە ئەوە سەلماندنی کە تیرۆر لەگەڵ مرۆڤایەتی و دیموکراسی دوژمنە”.\nکۆی ناکۆکییەکانی نێوان تورکیا و ئەمریکا جگە لە پەیوەست بە ڕوسیاوە، هەمووی لەسەر کوردانی ڕۆژئاوایە و ئەو هاوکارییەیە کە ئەمریکا بۆ هێزەکانی سوریای دیموکراتی دەنێرێت.\nتورکیا هەمیشە بە ئەمریکا دەڵێت یەپەگە و پەکەکە جیاوازیان نییە و ئەمریکا لەسەر ئەوە ناکۆکە لەگەڵ تورکیا.\nترەمپ یەخەی چین بەرنادات\nدۆناڵد ترەمپ سەرۆکی پێشووی ئەمریکا، داوا لە چین دەکات قەرەبوو بداتە ئەمریکا بەرامبەر ئەو زیانانەی بەهۆی کۆرۆناوە پێیگەیشتووە،…


پولیسی ئاڵمان دەڵیت ئوتوموبیلێک خۆی کردوە بە پێش چێشتخانەیەک\nشاری موینستر ئەو شوێنەی بە ئوتوموبیلێک هێرشەکە بۆ سەر خەڵک ئەنجامدرا\nپارەکە رۆژێک پێشتر هەر رووداوێکی بە ئەم شێوە لە شاری ستوکهۆم لە سوید ڕوویدا\nگوتەبێژی پۆلیسی دەڵێت بەهۆی ئەوەوەی کە ئۆتۆمبیلێک لەجۆری ڤان خۆی کردوە بە ناو قەرەباڵەغی پێش چێشتخانەی شاری بە ناوبانگیبەناوبانگی موینیستەر لە ئەڵمانیا و چەند کەسگیانیان لەدەستداوە و دەیان کەسیش بریندار بوونە.\nگوتە بێژەکەی پولیس، ئەندریا بۆود بە پەیامنێرانی راگەیاند شوفێری ڤانەکە پاش ئەوەی کە خۆی دەکات بەناو قەرەباڵەغییەکەدا لەناو ئۆتۆمبیلەکەدا بە فیشەک خۆی کوشتووە ، بەڵام دەڵێت تائێستاکە شوناسی شۆفێرەکە دەستنیشان نەکراوە.\nهەروەها گوتیشی چەندین کەس گیانیان لە دەست داوە و چەندین لە کەسانی برینداریش لە دۆخیکی خراپ دان و دەروەی ٣٠ کەسیش بریندارن.\nپولیس گوتیشی ئەو چیشتخانەی کە هێرشی کراوەتە سەر جیهانگەڕێكی زۆر سەردانی دەکەن.\nتا ئەم سەروەختە پۆلیس خەریکی لێکۆڵینەوە لەبارەی رووداوەکە دەکەن و داوایان لە هاوڵاتیان کردووە لە شوێنی رووداوەکە دووربکەونەوە.\nئەو ڕووداو لە دەمێکدا دێت کە ساڵێک لە مەوبەر هێرشێکی لە ڕێگای لۆرییەک لە نێو شاری ستۆکهۆلم ئەنجام درا کە ٥ کەس کوژران، و وای کرد کە بیرەوەرییەکانی مانگی ١٢ی ٢٠١٦ هێرش لە بێرلینیش زیندوو بێتەوە کە ١٢ کەس تێیدا کوژران.


جۆن کیری: سـنوور بۆ به‌رده‌وامبوونی دانوسـتاندن له‌گه‌ڵ ئێراندا هه‌یه\nوه‌زیری ده‌ره‌وه‌ی ئه‌مه‌ریکا جۆن کیری ده‌ڵێت کاتێـکی سـنووردار هه‌یه بۆ ئه‌نجامدانی دانوسـتاندن له‌گه‌ڵ ئێراندا له باره‌ی به‌رنامه ناوکیـیه مشتومڕ له‌سه‌ره‌که‌ی.\nئه‌مڕۆ دووشه‌ممه له پاش کۆبوونه‌وه‌ی له‌گه‌ڵ سعود ئه‌لفه‌یسه‌ڵ وه‌زیری ده‌ره‌وه‌ی عه‌ره‌بسـتانی سـعودیـیه له ڕیاز، به‌ڕێز کیری ئه‌مه‌ی ڕاگه‌یاند و گوتی ئه‌وه‌ی دانوسـتاندنی قبوڵ کرد ناکرێت هه‌تا سه‌ر به‌رده‌وامبێت.\nگوتیشی مه‌ترسیـیه‌که هه‌ر ئه‌وه نیـیه بۆمبی ناوکی دروستبکرێت، به‌ڵـکو مه‌ترسیش هه‌یه بۆمبی پـیسیشی لێ‌دروستبکرێت (واته ئه‌و بۆمبانه‌ی مادده‌ی تیشـکداری تێدایه و کاریگه‌ریـیه خراپه‌کانی بۆ ماوه‌یه‌کی درێژخایه‌ن به‌رده‌وام ده‌بن). هه‌روه‌ها مه‌ترسی ده‌ربڕی له‌وه‌ی تێرۆرسـتان متریاڵی ناوکی به‌کاربهێنن.\nجۆن کیری هه‌روه‌ها ئه‌مڕۆ له‌گه‌ڵ سه‌رۆکی فه‌ڵه‌سـتینیـیه‌کان کۆده‌بێته‌وه، ئه‌مه‌ش دوو هه‌فته به‌ر له‌وه‌ی وه‌ک چاوه‌ڕوانده‌کرێت یاوه‌ری سه‌رۆک براک ئۆباما بکات له سه‌ردانه‌که‌یدا بۆ ئیسرائیل.\nجێی ئاماژه‌یه سه‌ردانی جۆن کیری بۆ عه‌ره‌بسـتانی سـعودیـیه به‌شێـکه له یه‌که‌م گه‌شـته‌که‌ی وه‌ک وه‌زیری ده‌ره‌وه‌ی ئه‌مه‌ریکا بۆ ده‌ره‌وه‌ی وڵات. بڕیاره به سه‌ردانی ئیماراتی عه‌ره‌بی و قه‌ته‌ر کۆتایی به گه‌شـته‌که‌ی بهێنێت.


وتاری بەختیار عەلی لە کاتی وەرگرتنی خەڵاتی 'نیلی زاکس' دا | ماڵێک لە ئاسمان\nو. لە ئەڵمانییەوە: سیروان ڕەحیم\nزۆر بەڕێز خانمی پارێزگار بیرگیت یۆردەر\nزۆر بەڕێزان ئەندامانی ئەنجوومەنی شار\nئازیزان ئەندامانی لیژنەی هەڵسەنگاندنی خەڵاتی نیلی زاکس\nخۆشحاڵییەکی گەورەیە بۆم، کە هەلی ئەوەم بۆ ڕەخسا لێرە بە دیدارتان شاد دەبم. دەستپێک دەمەوێت سپاسی تایبەتیی خۆمتان پێشکەش بکەم. بە پێشکەشکردنی خەڵاتی ئەمساڵی نیلی زاکس، شانازییەکی گەورەتان پێم بەخشی.\nئەوەی بە تایبەت من وا لێ دەکات بە وەرگرتنی ئەم خەڵاتە سەربەرز بم، ئەوەیە، پێشتر بە گەورە نووسەرانی وەکو ئێلیاس کانێتی، ئێریش فرۆم و میلان کۆندێرا بەخشراوە، ئەو نووسەرانەی من لە چەندین قۆناغی جیاوازی ژیانمدا خوێنەریان بووم. بەڵام شتێکی گرنگتر لەوەش ئەوەیە، ئەم خەڵاتە وەکو ئاماژەیەکی واتادار تەماشا دەکەم بۆ پشتگیریکردن لە ئەدەبیاتی ڕۆژهەڵات. بەلامەوە گرنگە هەموومان لەوە ئاگادار بین، کە نووسەرانی ڕۆژهەڵات، تایبەت نووسەرانی کورد، لە هەلومەرجی تەواو جیاوازدا گەورە بوون و تاکو ئیمڕۆیش لە دۆخێکی تەواو جودادا دەژین و دەنووسن.\nئەوەی ئیمڕۆیش من دەتوانم لێرە بم و سەبارەت بە ئەدەبیاتی کوردی قسە بکەم، پێویستە سەرنجتان بۆ ئەوە ڕابکێشم، ئێوە لەوە ڕامێنن و تێفکرن کە هێشتا ملیۆنان کورد ڕێگەیان پێ نادرێت بە زمانی زکماک و بە ئازادی باس لە خۆیان بکەن، ناتوانن بێبەربەست بە زمانی زکماکی خۆیان بخوێننەوە یان بنووسن. بۆیە خەڵاتی نیلی زاکس ئاماژەی هیوایەکیشە بۆ هەموو ئەو کەسانەی لە هەوڵ و تەقەلای پاراستن و ڕزگارکردنی زمانەکەیاندان، ئیتر مرۆڤگەلێکی کورد یان سەر بە هەر گروپ و نەتەوەیەکی تر بن. بێگومان وەک نووسەر من خەونم هەمیشە لەوە گەورەتر بووە تەنیا وەک زمانپارێز ببیندرێم، لە یەک ساڵونیوی ڕابردوودا وەکو نووسەرێک بۆ سازکردنی کۆڕی ئەدەبی سەبارەت بە ڕۆمانەکانم هەلم بۆ ڕەخسا لە زۆر شار و شارۆچکەی ئەڵمانیا، ئۆتریش و سویسرا، کۆڕ ساز بکەم. لە هەموو ئەو شوێنانە لە منیان دەپرسی: لە ناوچەکەی ئێوە ڕۆڵی ئەدەبیات چییە؟ یان بە شێوەیەکی تر بڵێم: لەنێو ئەو هەموو خوێنڕشتن و کارەساتەدا ئەدەبیات دەتوانێت چ بۆ ئێوە بە دەست بخات؟\nپرسیارێک کە لە جێی خۆیایەتی و ڕەوایە، بەڵام ئازاربەخشیشە، چونکە پرسیارەکە لە نووسەرانی تر ناکرێت. بەڵێ ئەدەبیات لە نێو شەڕ، لە نێو خوێن و لە شەڕگەکاندا بە ڕاستی دەتوانێت چ بجوڵێنێت و چ بکات؟\nهەر نووسەرێک ڕوونکردنەوە و بۆچوونی خۆی لەو بارەیەوە هەیە کە بۆچ نووسینی بۆ گرنگە. هیچ کات دوو نووسەر هەمان وەڵامیان بۆ ئەو پرسیارە نابێت. بۆچ ئەدەبیات دەنووسرێت و چۆن دەخوێندرێتەوە، پەیوەندیی بە ئەزموونی تایبەتی هەر مرۆڤێکەوە هەیە. ئەوەی منی بەرەو نووسین جوڵاند و برد، بەر لەوەی پێش ساڵانێکی زۆر دەست بە نووسین بکەم، سەرسوڕمانی بێسنووری من بوو بۆ مرۆڤەکان، بۆ توانای مرۆڤەکان و بۆ ویست و بۆ زیرەکییان. من تا ئیمڕۆیش لە نێو جەرگەی ئەو سەرسوڕمان و ئەفسوونەدا دەژیم. بۆ ئەوەی مرۆڤ ببێت بە نووسەر، پێویستە بە مرۆڤەکان سەرسام بێت. سەرسوڕمان بۆ دەق یاخود بۆ دنیابینی دواتر و درەنگتر دێت. هەموو ڕۆمانەکانم لەو سەرسامییەوە سەرچاوە دەگرن. خەیاڵ و فەنتازیا هەمیشە کەرەستەی من بووە، بۆ ئەوەی باس لە جوانییەکانی ژنان، پیاوان و منداڵان بکەم، چیرۆک و بەسەرهاتەکانیان بگێڕمەوە، چیرۆکی ئەو مرۆڤانە بپارێزم کە لە چەقی شەڕ، کارەساتەکان و ململانێکاندا ڕوحی زیندووی خۆیان و مرۆڤبوونی خۆیان دەپارێزن و ئەوانی تر فەرامۆش ناکەن. بۆ من گرنگە پێشانی بدەم، هەر مرۆڤێک هەرچەندە خاوەنی دەسەڵاتێکی ترسناکیش بێت، شەڕەنگێز یان بێدڵ یاخود ڕقاوی و پڕکینەیش بێت، کەسێکە، مەخلوقێکە، ئێمە دەتوانین لە هەناویدا، لە ناخیدا، شتێک بدۆزینەوە کە مایەی سەرسوڕمان بێت.\nمن خەڵکی ناوچەیەکم کە شەڕ و کارەساتەکان بوون بە تانوپۆی. هەرگیز نەمویستووە ڕووخساری هیچ شتێک جوان و پاک دەرخەم، هەر بۆیە بەرهەمەکانم نیشانەکانی ڕق و زەبروزەنگیان پێوە دیارە. هەرگیز نەمویستووە هیوای درۆ بئافرێنم، یان تەنها تیشک بخەمە سەر سیما ناسک و نیانەکانی ژیان و بە تەنها ئەوان بەسەر بکەمەوە. بەڵام من هەمیشە بەرگریم لە قەناعەت و ڕاستییەک کردووە: مرۆڤ دەتوانێت بە نێو دۆزەخدا تێپەڕ ببێت و سەرباری ئەو تێپەڕبوونەیش لەوسەرەوە وەکو مرۆڤ بێتە دەرێ. سیاسەت و ئایین دەتوانن مرۆڤەکان بکەن بە خەڵکی دڵڕەق، دەستوەشێن، بەڵام ئەو هیوایەیش دەمێنێتەوە، هیوای ئەوەی سەرلەنوێ ئەو کەسە بگەڕێتەوە و ببێتەوە بە مرۆڤ، بەڵێ، ئەو هیوایە هەمیشە دەمێنێت و هەر لە ئارادایە.\nئەوەی کە ئایا مرۆڤ باشە یان خراپ، من هەرگیز ئەو پرسیارەم لە خۆم نەکردووە. من سەبارەت بە هێزی ناوەکیی مرۆڤ بەرهەمم نووسیووە، بە ئامانجی ڕووبەڕووبوونەوەی بێخەیاڵی، گوێنەدان و لەبیرکردن. سەرسووڕمانیی من بۆ مرۆڤ لە پێناسەیەکەوە سەرچاوە دەگرێت: ئەو، مرۆڤ دەزانێت بەرپرسیارێتییەکی هەیە و دەبێت شانی بداتە بەر و هەڵیبگرێت. هەستکردن بەم بەرپرسیارێتییە ئەرکێکی سیاسی و ئایینی نییە، لە یاساکانەوە سەرچاوە ناگرێت یان زادەی فەرمان و باوەڕداریی نییە. بەڵکوو هەڵکەوتەی ڕاستەوخۆی بەرپرسیارێتیی مرۆڤە بەرانبەر بە مرۆڤ. بەرپرسیارێتیی سەرەکی ئەو ئەوەیە، مرۆڤانە ڕووبەڕووی ئەوانی تر ببێتەوە و مرۆڤانەیش بیانبینێت. ئەم بەرپرسیارێتییە لە کاتە ئاساییەکاندا تاقی ناکرێتەوە و نابیندرێت. ئەوە دەبێت لە ترۆپکی ترس و گیرۆدەییدا خۆی بسەلمێنێت، ئەو کاتەی کە مرۆڤبوون بۆ خۆی مەترسییە و مرۆڤ لەسەر مرۆڤبوونی ڕووبەڕووی کێشە و دەردەسەری دەبێتەوە، تەنیا لە ترۆپکی بێهیواییدا خۆبەدەستەوەنەدانی مرۆڤ مانای خۆی وەردەگرێت.\nخوێنەرانی من دەبێت هەرگیز ئەوە لەبیر نەکەن، کە سەبارەت بە ڕۆژگارێک دەنووسم، ڕۆژگارێک لە بۆتەیاندا بۆ تاکەکان ترسناکە و ئاسان نییە وەک مرۆڤ بمێننەوە و لە مرۆڤبوون لانەدەن. هەر بۆیە ویستومە لە بەرهەمەکانمدا، لە نێو هەناوی شەڕ و کارەساتەکاندا ڕێز لە لاوازیی مرۆڤ بگرم. من هەوڵم داوە ئەوە پێشان بدەم کە لەگەڵ هەموو توندوتیژیی و زەبروزەنگێکیشدا توخمێک دەمێنێتەوە، توخمێک کە شایستەی سەرسوڕمان و ڕێزە.\nزۆر کەس ئەم سەرسووڕمانەی من بۆ ئەو توانا بێسنوورەی مرۆڤ، کە تەنانەت لە ڕۆژگاری پڕ کارەساتدا، شتی جوان بەرهەم بهێنێت، وەکو خەیاڵ یان فەنتازیا پێناسە دەکەن. بەڵام ئەوە هەڵەیە. بێ بڕوا و متمانەم بەو هێزە من نەمدەتوانی ڕستەیەک بنووسم. مرۆڤەکان وەکو تاک، وەکو دەرهاویشتەی سیاسەت و جڤات دەتوانن ئێمە بێهیوا و خەیاڵشکێن بکەن، دەتوانن دڵڕەق و دەستوەشێن بن، بەڵام نابێت هەرگیز ئێمە باوەڕمان بە مرۆڤایەتی و مرۆڤبوون لە دەست بدەین. سیاسەت و شەڕەکان لە ڕۆژهەڵات هەمیشە گومڕامان دەکەن، گومڕامان دەکەن تا مرۆڤ کەموکورت ببینین و خۆمانی لێ بە دوور بگرین. بەرهەمەکانی من هەوڵێکە بۆ ڕاستکردنەوەی ئەو وێنە هەڵەیەی مرۆڤ. ئەو بەرهەمانە هەوڵێکن بۆ گەیشتن بەو توخمە، بەو جەوهەرە ئینسانییەی لە هەناوی ئێمەدا ئامادەبوو، بەرلەوەی سیاسەت و ئایین لە نێوی ببەن یان بیشێوێنن. من دۆزینەوەی ئەو توخمە مرۆڤانەیە وەکو ڕێگەیەک بۆ ڕزگاربوون و فریاکەوتن دەبینم.\nهەموو مرۆڤێک تەنانەت ئەوانەش کە بە هەموو کەرەستە و ئامێرێک وەک دەستوەشێن و دڵڕەق پەروەردە دەکرێن، لە جەوهەری خۆیاندا بەشێکیان لەو مەخلوقە هوشیار و زیرەکە تێدایە، ئەو مەخلوقەی جۆرە جوانییەکمان پێشکەش دەکات و ئێمە خودی ئەو جوانییە بە «مرۆڤ» ناو دەنێین. هیچ ئیدۆلۆژیایەکی فریادڕەس، هیچ سەرکردەیەکی ڕزگارکەر و هیچ ئایینێکی پیرۆز ناتوانن لە ڕۆژهەڵات ئێمەی مرۆڤ ڕزگار بکەن. تاکە هیوای ئێمە پەیوەستە بەو مرۆڤەوە، بەو مرۆڤە بریندارەوە، بەو مرۆڤەوە کە لاواز کراوە و تین و توانای لێ داماڵدراوە، ئەو مرۆڤەی من تێکستەکانمی بۆ دەنووسم.\nهیوادارم پەیامی سادە و ڕوونی خۆم ڕاستگۆیانە گەیاندبێت.\nمن بۆ ئەوانە دەنووسم، ئەوانەی کە لە شەڕ و بەدبەختییە گەورەکاندا ژیاون و دەژین. نامەوێت هیوای درۆیان پێ ببەخشم، بەڵام هەوڵ دەدەم، خوێنەرەکانم جیهان بە چاوێکی تر ببینن.\nڕەنگبێت زۆرێک لە بەرهەمەکانم بۆ خوێنەری ئەوروپایی تێگەیشتنیان سەخت بێت. لەبەر ئەوەی، من سەبارەت بە بەشێک لە دونیا دەنووسم، هەندێ ڕووداو دەگێڕمەوە، باس لە کارەساتی دیرۆکی و سیاسی دەکەم، شتگەلێک تاکو ئێستا ئەدەبیات بە ڕاستی جێگەیەکی وەهای پێ نەداون. سەرباری هەموو ئەو دۆخە جیاوازانەش ئەوە دەبینم، بوونی من ئەمڕۆ لێرەدا و لەبەردەم ئێوەدا هەڵگری ئاماژەیەکە، ئاماژەیەک بۆ ئەوەی ئەدەبیات هەمیشە ڕەهەندێکی گەردوونیی هەیە و هیچ سنوورێک ناناسێت.\nمن هەوڵم داوە و ئێستایش هەر هەوڵ دەدەم، بەشداریییەکم لەوەدا هەبێت کە گەلی کورد لە ڕەهەندە گەردوونییەکانی خۆی باشتر حاڵی ببێت، لە هەوڵی گەڕاندا بێت بۆ شتە هاوبەشەکان و لە سنووری خۆیدا چەق نەبەستێت.\nجارێکی تر سپاسی بێسنوورم پێشکەش بە ئێوە و بە شارەوانی دۆرتموند دەکەم.\nئەم خەڵاتە، شتێکە کە بەدرێژایی هەموو ژیانم شانازیی پێوە دەکەم.


سێهەمین فێستیڤالێ بەهار ئەنجامدەدرێت - تۆڕی میدیایی خەڵک\nسێهەمین فێستیڤالێ بەهار بۆ فرۆشتنی بەرهەمە جیاوازەكان لەشاری سلێمانی بەڕێوەدەچێت.\nسەهەند عەلی ڕاوێژكاری بازرگانی لەكۆمپانیای ئەتڵەس ئەسیل، بە(خەڵك)ی ڕاگەیاند، بڕیارە لەسەرەتای مانگی چواردا سێهەمین فێستیڤاڵی بەهار لەپێشانگای نێودەوڵەتی سلێمانی بەڕێوەبچێت.\nئاماژەی بەئەوەشدا، فێستیڤاڵەكە ماوەی ١٠ ڕۆژ دەخایەنێت، كە هەموو جۆرە بازرگانییەك تێیدا جێگەی دەبێتەوە و خاوەنكار و كۆمپانیاكان دەتوانن لەئێستاوە پەیوەندییان پێوەبكەن، بەمەبەستی بەدەستهێنانی شوێنێك بۆ نمایشی بەرهەمەكانیانی.\nئەوەشی خستەڕوو، ئەم فێستیڤاڵە لەبەیانی كاتژمێر ١٠ تاكو كاتژمێر شەشی ئێوارە كراوەدەبێت.\nئاشكراشیكرد، هەموو خاوەنكار و كۆمپانیا ناوخۆیی و دەرەكییەكان دەتوانن بەشداری بكەن، كە ٢٠٠ شوێنیان بۆ دابینكراوە.\nباسی لەئەوەشكرد، ئەم فێستیڤاڵە فێستیڤاڵی فرۆشتنە، بۆیە هەر كەسێك بیەوێت بەرهەمەكەی بفرۆشێت دەتوانێت بەشداری بكات.


فۆڕمی تۆمارکردنی بابەت | 16-01-2016\n- لە نزیک گوندی تۆپخانەی سەر بەناحیەی لەیلان لە سنوری کەرکوک سێ تەرمی نەناسراو دۆزرانەوە. - باڵی سەربازیی پەکەکە رایدەگەیەنێت لە تۆڵەی ژەهرخواردکردنی 12 گەریلاکەیاندا "30 پۆلیسی تورکیایان کوشتوە و ژمارەیەکیشیان بریندار کردوون". - یەکێتی ئەوروپا نیگەرانی خۆی پیشاندا لە دەستگیرکردنی ژمارەیەک لەئەکادیمییەکانی تورکیا لەلایەن حکومەتی ئاکەپە، دوای ئەوەی ئەو ئەکادیمیانە ئیدانەی پەلامارەکانی هێزە ئەمنییەکانی تورکیایان کرد بۆسەر شارەکانی باکوری کوردستان. - قوباد تاڵەبانی جێگری سەرۆکی حکومەتی هەرێمی کوردستان ئاماژە بۆئەوە دەکات، فەرمانبەرانی هەرێم دڵنیا دەکەنەوە لەوەی شەوو رۆژ کاردەکەن تا لەم دۆخەی ئێستادا کە نرخی نەوت لەبازاڕەکانی جیهاندا بەردەوام دادەبەزێت، بتوانن مووچەیان بۆ دابین بکەن. - لە پارێزگای بەسرە خۆپیشاندانی بەرفراوان بۆ گەڕانەوەی د.یوسف محەمەد سەرۆکی پەرلەمانی کوردستان ئەنجامدرا، خۆپیشاندەران داوای لابردنی مەسعود بارزانیان دەکرد له پۆستی سەرۆکی هەرێم.


هەمەڕەنگ – پەڕە 23 – Knwe.org\nسەرەکی » هەمەڕەنگ (پەڕە 23)\nپیشانگەیەک بۆ ئەزموونە نوێکانی ستار قادر\nرۆژی 12/6/2021 لە هۆڵی مۆزەخانەی سلێمانی، هونەرمەندی شێوەکار «ستار قادر» پیشانگەیەکی تایبەتی شێوەکاریی کردەوە. لە پیشانگەکەدا ئەم هونەرمەندە ژمارەیەک تابلۆی شێوەکاریی نمایشکردبوو کە ئەزموونێکی نوێی ئەم شێوەکارە بوون. هونەرمەند ستار قادر دەرچووی پەیمانگەی هونەرە جوانەکانی سلێمانییە و پاشان کۆلێژی هونەرە جوانەکانی تەواو کردووە، خاوەنی 10 پیشانگەی تایبەت بە خۆیەتی و بەشداریشی لە چەندین پیشانگەی هاوبەشدا کردووە. 240 جار بینراوە\nشادیی تۆڵەکردنەوەیە لە ژیان\n(14/6) یادی (93) ساڵەی لە دایکبوونی پزیشک و شۆڕشگێڕ و سیاسەتمەداری ئەرجەنتینی ئەرنستۆ چێ گیڤارا بوو، کە یەکێک بوو لە کارەکتەرە سەرکییەکانی شۆڕشی کوبا. چی گێڤارا لە جیهاندا وەکو یەکێک لە رەمزە هەرە دیارەکانی شۆڕشی مرۆڤدۆستانە ناسراوە و لە کەلتوری گشتیدا بووەتە سەمبولێکی درەوشاوە. هەندێ لە قسەکانی نیشانەی ژیاندۆستی ئەم شۆڕشگێڕەن: * هاتنی بەیانی بۆ هیچ کەسێک مسۆگەر نییە! – ...\nپانزە خاڵ لەبارەی کاسرین زیتا جۆنسەوە\n1- لە خێزانێکدا لە دایک بووە کە باوکی خاوەنی کارگەیەکی چۆکلێت بووە. 2- بە ناوی نەنکییەوە ناونراوە کاسرین کە نەنکی ناوی کاسرین فەیر(Catherine fair) بووە. 3- خولی فێربوونی مۆسیقای خوێندووە. 4- بە رۆڵبینینی لە فیلمی زۆرۆ (zorro) دا ناوبانگی پەیداکرد. 5- شووکردنی بە مایکڵ دۆگڵاس ناوبانگی زیاتر کردووە. 6- رۆژی لە دایکبوونی مایکڵ دۆگڵاس و کاسرین زیتا جۆنس هەمان رۆژە. ...\nهونەرمەند نەجم هۆگر رێزی لێنرا\nلەبەردەوامی ئەو چالاکییە ئەدەبی و هونەرییانەی لە سلێمانی بەڕێوەدەچن، رۆژی 13/6/2021 لقی سلێمانی سەندیکای هونەرمەندانی کوردستان بە هاوبەشی لەگەڵ کۆمەڵەی هونەرەجوانەکانی کورد مەراسیمێکی بۆ رێزلێنان لە هونەرمەند «نەجم هۆگر» رێکخست. لە مەراسیمەکەدا کە بە ئامادەبوونی ژمارەیەکی زۆر لە هونەرمەندان و هونەردۆستان بەڕێوەچوو، دوو بەرهەمی هونەرمەند نەجم هۆگر ناسێندرا و بڵاوکرانەوە، پاشان خەڵاتی رێزلێنان بەخشرایە ئەم هونەرمەندە. ئومێد محەمەد 170 جار ...\nسەعدون کاکەیی ڤیدیۆکلیپێکی نوێی بڵاوکردەوە\nهونەرمەندی گۆرانیبێژ «سەعدون کاکەیی» ڤیدیۆ کلیپێکی نوێی بە ناوی «دیگمەسۆ» بڵاوکردەوە. ئەم بەرهەمە نوێیەی «سەعدون کاکەیی» تێکستی گۆرانییەکی فۆلکلۆرە و نزار زێویی کاری میکس و میوزیک و ماسترینگی بۆ کردووە و لە ستۆدیۆی گروپی میوزیکی لوڕ تۆمار کراوە و دیار مەهدی دەرهێنەری ڤیدیۆ کلیپەکەیە. هونەرمەندی گۆرانیبێژ «سەعدون کاکەیی» ساڵانێکی زۆرە لە بواری گۆرانی و میوزیکدا کاردەکات، ئەم هونەرمەندە خاوەنی چەندین ...\nبەردەوامە لە بەدەستهێنانی داهاتی زیاتر\nفیلمی «Nobody» کە فیلمێکی نوێی سینەمای جیهانە، لە ماوەیەکی کەمی نمایشیدا بڕی 48 ملیۆن دۆلار داهاتی بەدەستهێنا. فیلمەکە درامایە و تێیدا چەندین ئەکتەری دیاری سینەمایی رۆڵ دەبینن، لەوانە: بۆب ئۆدینکریک، ئالیکسی سێربریاکۆف، کریستۆڤەر لوید، مایکڵ ئیرۆنساید، کۆلین سالمون» و چەندین ئەکتەری تر. 192 جار بینراوە\nکۆڕێک بۆ ناساندن و بڵاوکردنەوەی چوار کتێبی شوان داودی\nسەرلەبەیانی دوێنێ شەممە 12/6/2021 بەشی نەخشەدانانی مەکتەبی راگەیاندنی (ی. ن. ک)، لە ساڵۆنی کوردستانی نوێ کۆڕێکی بۆ ناساندن و بڵاوکردنەوەی چوار کتێبی نووسەر و رۆژنامەنووس «شوان داودی» رێکخست. کتێبەکانیش بریتیبوون لە «سەروتار. زەنگی کاتژمێر یازدە. لە ژێر چاویلکەوە. رحلة البحث عن الاصدقاء». لە کۆڕەکەدا نووسەر و رۆژنامەنووس شوان داودی بە شێوەیەکی گشتی باسی لە ناوەڕۆکی کتێبەکان کرد، پاشان لە لایەن ...\nفیلمە نوێکەی داهاتێکی زۆری بە دەستهێنا\nفیلمی «Cruella» کە فیلمێکی نوێی سینەمای جیهانە، لە ماوەیەکی کەمی نمایشیدا لە سەر شاشەی سینەماکانی جیهان، توانی داهاتێکی زۆر بە دەستبهێنێت. کە نزیکەی 90 ملیۆن دۆلارە. فیلمەکە بەرهەمی کۆمپانیای «Disney»ەو «ئیما ستۆن» ئەستێرەی دیاری سینەمای جیهان رۆڵی سەرەکی لە فیلەمەکەدا دەبینێت، جگە لەم خانمە سینەماکارە چەندین ئەکتەری دیاری تری سینەمای جیهان رۆڵ لە فیلمەکەدا دەبینن، لەوانە: «ئیمیلی بیتشهام، کێربی هویل، ...\nهەولێر – رەوەست نەوزاد نیوەڕۆی دوێنێ 12/6 ساڵۆنی لاپەڕە نۆی ناوەندی هەولێری مەكتەبی راگەیاندن كۆڕێكی بۆ ناساندنی كتێبی (راگەیاندن لەكاتی قەیراندا) كە دووەم بڵاوكراوەی ناوەندەكەیە بۆ هەردوو مامۆستایانی زانكۆ د. ئاراز رەمەزان و مامۆستا هەردەوان مەحمود كاكەشێخ سازكرد. لە كۆڕەكە ژمارەیەك لەرۆژنامەنووسان و شاعیر و ئەدیب و چالاكوانانی هەولێر ئامادەیبوون، تێیدا هەردوو نووسەر باسیان لەناوەڕۆكی كتێبەكە و دۆخی ئێستای رۆژنامەنووسیی ...\nلاپەرە 23 لە 268« سەرەتا...1020«2122232425\t»\t304050...کۆتا »


یەک دوو قسە لە بارەی رۆڵی رۆشنبیر و نووسەرانەوە… – Knwe.org\nسەرەکی » وتار » ئەردەڵان عەبدوڵڵا » یەک دوو قسە لە بارەی رۆڵی رۆشنبیر و نووسەرانەوە…\nیەک دوو قسە لە بارەی رۆڵی رۆشنبیر و نووسەرانەوە…\nیەک دوو قسە لە بارەی رۆڵی رۆشنبیر و نووسەرانەوە لە هەرێمی کوردستاندا\nماوەیەکە قسەوباسی زۆر لە بارەی رۆڵی نووسەران و رۆشنبیران لە هەرێمی کوردستاندا دەکرێت. هەندێک پێیان وایە کە رۆڵێکی خراپ دەگێڕن و بەشێکی کێشەکانی ئەم هەرێمەش لە ئەستۆی ئەوانە، چونکە هەڵوێستیان نییە. هەندێکی تر توندڕەوانە تر دەڕۆن و پێیان وایە کە هۆکاری سەرەکی نووسەرانن چونکە ئەوان بە قەڵەمەکەنیان پشتگیری دەسەڵات دەکەن.\nکاک مەریوان وریا قانعیش لە نووسینێکیدا دەڵێت، هیچ کاتێک هێندەی ئێستا نووسەرانی کورد بێهەڵوێست نەبوون.\nدیارە سەرەتا پێش ئەوەی باسی ئەم نیقاشە لە لای خۆمان بکەم، پێمخۆشە ئەوە بڵێم کە مەسەلەی پەیوەندی نێوان نووسەران و دەسەڵاتی سیاسی، نیقاشێکی کۆن و گەورەی ناو نووسەران و فەیلەسووف و بیرمەندانی جیهان بووە و کۆمەڵێک تێز و قسەوباسی زۆر لەمبارەیەوە کراوە. هەر بیرمەندەش بە پێی بۆچوونی خۆی باسیکردووە.\nبۆ نموونە فەیلەسووفی ناسراوی ئینگلیزی بێرنارد راسڵ، پێی وابوو رۆشنبیر یان بیرمەند، خاوەنی دەسەڵاتێکی بەهێزن و هیچ جیاوازییان لەگەڵ دەسەڵاتی سیاسیدا نییە و دەبێت بیرمەندان دەسەڵاتی خۆیان لە دەسەڵاتی سیاسی جیابکەنەوەو خاوەنی سەربەخۆیی خۆیان بن. بیرمەندی ئەمریکیش بە رەگەز فەلەستینی، ئێدوارد سەعید، پێی وابوو پێویستە رۆشنبیر یان بیرمەند، هەمیشە دژی دەسەڵات بێت و رابەرێتی بزووتنەوەی ناڕەزایی بکات و نابێت ببێتە بەشێک لە دەسەڵات. فەیلەسووفی فەرەنسی ئەلبێرت کامۆش پێی وابوو، پێویستە هەمیشە رۆشنبیران و بیرمەندان، رۆحێکی بەرەنگاریی و یاخی بوونیان تێدابێت، بۆئەوەی بتوانن داهێنان بکەن. گەرچی بیرمەندی عیراقی هادی عەلەوی پێی وابوو، پێویستە رۆشنبیران وەکو سۆڤی وابن و دەبێت خۆیان لە دەسەڵاتی سیاسی و ئابووری دووربخنەوە، بۆئەوەی بتوانن خزمەتی گەلەکەیان بکەن و رۆحیان گەندەڵ نەبێت.\nدیارە گەر سەیری کتێبخانەی جیهان بکەیت، قسەی زۆر لە بارەی ئەم پەیوەندییە ئاڵۆزەوە کراوە، بەڵام هەتاوەکو ئەمڕۆش هیچ بنەمایەکەی سەرەکی بۆ ئەم پەیوەندییە دانەنراوە، لەبەرئەوە هەر وڵاتە و هەرکەسە و بە شێوەی تایبەت مامەڵەی کردووە.\nلە ئێستاشدا هەرکەسە و بەپێی بۆچوون و پێگەی خۆی دەیەوێت نووسەران هەڵسووکەوت بکەن. هەیە لەبەرئەوەی خۆی لە حزیبێکی ئۆپۆزسیۆنە، دەیەوێت هەموو رۆژێک نووسەران بەیانێک لە دژی حکومەت دەربکەن، ئەمەش وێنەی راستەقینەی نووسەرە لای ئەوان. هەموو داهێنان و بەرهەمێکیش جگە لە هەڵوێستی سیاسی ، لای ئەمجۆرە کەسانە سفر دەکرێتەوە.\nگەرچی ئەوانەی کە لە ناو دەسەڵاتدان یان نزیکن لێیەوە، دەیانەوێت نووسەران هەمووکاتێک بە شانوباڵی حکومەتدا شیعر بنووسن و وەسفی جوانی حکومەت بکەن و ناشیرینەکانیشی داپۆشن.\nدیارە پێش ئەوەی باسی هەڵوێست وەرگرتن لە نووسەران بکەین، پێمخۆشە باسێکی گشتی رەوشی نووسین و نووسەران باس بکەم، کە بە بڕوای من ئێجگار رەوشێکی خراپ و ترسناکە.\nهیچ کاتێک هێندەی ئەمڕۆ پێگەی نووسەران لەناو کۆمەڵگەدا لاواز نەبووە. جاران شاعیرێک دەیتوانی گەورەترین رای گشتی دروست بکات و ئاگری شۆڕشێکی گەورە دابگیرسێنێت، بەڵام ئەمڕۆ نووسەران لاوازترین دەنگیان هەیە لەناو کۆمەڵگەدا. ئەمەش لە بەر دوو هۆی سەرەکی: یەکەمیان پەیوەندی بە تەکنەلۆژیاوە هەیە، کە دەتوانین بە هۆکاری دەرەکی ناوی بەرین.\nهۆکاری دووەمیش کە بەشێکی دەرئەنجامی هۆکاری یەکەمە، کەم بوونەوەی خوێنەر و جەماوەری نووسەرانە.\nلە ئێستادا تەکنەلۆژیای مۆدێرن بە تۆڕە کۆمەڵایەتییەکان، تەلەفونی زیرەک، یارییە زۆرەکانی کات بەسەربردن، هەموو ئەمانە بوونەتە دوژمنێکی سەرسەختی نووسین و نووسەران. تەکنەلۆژیای نوێ بەتایبەتی تۆڕە کۆمەڵایەتییەکان، بوونەتە سەرچاوەی زانیاریی زۆرێک لە خەڵكی، بە شێوەیک پێش تەلەڤزیۆن، رادیۆ، رۆژنامە و کتێبێشی داوەتە. هەروەها بوونەتە مەیدانێکی گەورە بۆ بە فیڕۆدانی کات.جگە لەوەش تۆڕە کۆمەڵایەتییەکان بوونەتە شوێنی خۆدەرخستن بە هەموو شێوەیەک. مرۆڤەکان لە رێگەی تۆڕە کۆمەڵایەتییەکان دەبنە شۆڕشگێر، قارەمان، هەرچی کەفووکوڵی شۆڕش هەیە لێرە بەتاڵی دەکەنەوە.\nداگیرکردنی کات و جەستەی مرۆڤ لە لایەن تەکنەلۆژییاوە وایکردووە، کە کەمتر یان هەر گوێ بۆ سەرچاوەکانی تری مەعریفە نەگرێت بەتایبەتی کتێب. لە کوردستانیشدا رەوشەکە زۆر ترسناکترە لە وڵاتانی تری جیهان. کام نووسەرە زۆر ناسراو بەناوبانگە، تیراژی کتێبەکانی ناگاتە 2 هەزار دانە، لە کاتێکدا لە ساڵانی هەشتا و حەفتاکاندا، کام نووسەرە زۆر داماو نەناسراو بوو، تیراژی کتێبەکانی سەرو دوو هەزار دانە بووە. لە لایەکی ترەوە ئێستا کە کۆڕێک دەبەسترێت، هێندە چۆڵە بەزەییت بە نووسەرەکەدا دێتەوە، هەرئەمەش وایکردووە کە زۆر نووسەر نەوێرن کۆڕ یان سیمینار ببەستن. لە کاتێکدا کۆڕ و سیمیناری نووسەران و شاعیران لە ساڵانی هەشتا و حەفتاکاندا، هێندە قەرەباڵخ بووە، کە رژێمی بەعس چەندە لە هێزی پێشمەرگە دەترسا، هێندە لەم کۆڕو کۆبوونەوانە دەترسا. لەو کاتەدا نووسەر لەناو کۆمەڵگەی کوردیدا گوێی بۆ دەگیرا، بۆچوونەکانی مایەی رێز و گرنگی پێدان بوو لای خەڵکی بەتایبەتی گەنجەکان، بە پێچەوانەی ئێستاوە، کە نووسەران رێژەیەکی کەم گوێیان بۆ دەگرن.\nلە ئێستادا گۆرانیبێژێک گەعدیەکی خۆی بڵاودەکاتەوە، هەزاران کەس سەیری دەکەن و هەزاران لایک و کۆمێنتی بۆ دەچێت، بەڵام کام نووسەرە زۆر ناسراوە، لایف بکاتەوە، ناگاتە سەد کەس.\nئیمە لە ئێستادا بەرەو نەخوێندەوارییەکی مۆدێرن دەچین، چەند ساڵێکی تر وا بڕوات زۆرینەیەکی نەخوێندەوار بەرهەم دێت، ئەمەش مەترسییەکەی گەورەیە بۆ ئەم کۆمەڵگەیە. نەخوێندەواری ئێستا پێچەوانەی نەخوێندەواری سەردەمانی زووە، جاران خەڵکی نەیدەزانی بنووسێت و بخوێنێتەوە، بەڵام ئێستا خەڵكی دەزانێت بنووسێت و بخوێنێتەوە، بەڵام ئامادە نییە یان تاقەتی نییە بخوێنێتەوە ئەمەش مەترسییەکی گەورەیە.\nئەم نەخوێندەوارییەش وایکردووە کە نووسەران ناچاربن بۆ بژوێی ژیانیان پەنا بۆ وەزیفەی حکومی یان حزبی بەرن، چونکە ناتوانن تەنها پشت بە فرۆشی کتێبەکانیان ببەستن.\nپێشتر نووسەر و بیرمەندی فەرەنسی ئێمیل زۆل پێی وابوو، لەگەڵ بڵاوبوونەوەی خوێندەواری، کۆتایی بە ئەدەبیاتی ساڵۆنەکان دەهێنرێت کە تەنها نوخبەی ئەرستۆکراتی بەسەریدا زاڵ بوو، چونکە لە سەردەمی مۆدێرندا، رێژەی خوێندەوار زیاد دەبێت، ئەمەش وا دەکات نووسەرانیش زیاتر سەربەخۆ دەبن، چونکە دەتوانن پشت بە فرۆشی کتێبەکانیان ببەستن، بەمشێوەیەش چیتر چاوەڕێی دەستی کەس نابن و بژێویی ژیانیان دابین دەکەن و بەمەش کۆتایی بە ئەدەبیاتی ساڵۆنەکان دەهێنرێت. بەڵام بەداخەوە ئێستا من هەست دەکەم، کە جارێکی تر دووبارە بەرەو ساڵۆنە ئەدەبییەکان دەگەڕێینەوە، چونکە کتێب خوێندنەوەو گوێ گرتن بۆ نووسەرو رۆشنبیران، بۆتە کەمینە لەناو کۆمەڵگەدا، بەتایبەتی لە هەرێمی کوردستان.\nلە کاتێکدا کە رێژەیەکی کەم ئامادەن کتێبەکانی نووسەران بخوێننەوە، کە کۆڕێک یان سیمینارێک دەبەستێت، خەڵکانێکی کەم بەشداری دەکەن و گوێی بۆ دەگرن. ئیتر من تێناگەم خەڵكی بۆچی دێن رەخنە یان گلەیی لە نووسەری کورد دەگرن؟! ئایا خەڵكی ئاسایی ئامادەیە گوێ لە نووسەران بگرێت هەتاوەکو دەسەڵاتداران گوێیان بۆ بگرن ؟!\nئەمڕۆ دەمی هەر کەس دەکەیتەوە داوای هەڵوێست لە نووسەر دەکات، کەچی خۆشی ئامادە نییە کتێبێک بخوێنێتەوە یان ئامادەبێت گوێ بۆ نووسەرێک بگرێت. ئەمەش یەکێکی ترە لە پارادۆکسەکانی کۆمەڵگەی کوردیمان.


دەربارەى ئێمە -\nپەیمانگەى کۆمپویتەرى هەولێر- حکومى – پەیمانگەیەکى زانست بەخشە لە بوارى تەکنەلۆژیاى زانیارى و زانستى کۆمپیوتەر. لە لایەن کۆمەڵێک مامۆستاى ڕاهێنراو و بە تواناى شارى هەولێر وانەکان دەوترێنەوە, فێرخواز کاتێک بڕوانامە بەدەست دەهێنێت دەتوانێت لە زۆر شونى تایبەتمەند بە زانستى کۆمپیوتەر و تەکنەلۆژیا کاربکات. ئامانجى سەرەکى ئەم پەیمانگەیە پێگەیاندنى فێرخوازە بە زانستى سەردەم.\nئەم پەیمانگەیە لە ساڵی 2006 دامەزراوە لەلایەن کۆمپانیایەکى نەمساوى, سەر بە وەرزارەتی پەروەردەی حکومەتی هەرێمیئەئئ کوردستانە. مەبەست لە دامەزراندنى ئەم پەیمانگەیە زیادکردن و بە ئەکادیمى کردنى هێزى کارە لە بازارەکانى هەرێمى کوردستان لە بوارەکانى کۆمپیوتەر و تەکنەلۆژیاى زانیارى. پەیمانگەكەمان لە ژێر رۆشنایی بڕیارەكانی وەزارەتی پەروەردە هەڵدەستێت بە وەرگرتنی قوتابیانی دەرچووی قۆناغی نۆیەمی بنەڕەتی بە چەند مەرجێكی دیاریكراو و سنووردار.\nماوەی خوێندن لە پەیمانگەیە پێنچ ساڵە, فێرخواز دواى دەرچوونى لە قۆناغەکانى خوێندن بەسەرکەوتوویی بڕوانامەی دبلۆمی باوەڕپێکراوى پێ دەبەخشرێت لە لایەن وەزارەتى پەروەردەى حکومەتی هەرێمی کوردستان.\nفێرخوازە یەکەم و دووەم و سێ یەمەکان لە زانکۆ حکومیەکانى هەرێمى کوردستان وەردەگیرێن و دەتوانن پەرە بە خوێندن بدەن و بڕوانامەى بە کالۆریۆس بەدەست بهێنن, ئەمە جگە لەوەى فێرخوازەکانى تریش دەتوانن لە زانکۆ ئەهلیەکانى ناوەوە و دەرەوە هەرێم بەردەوامى بە خوێندنیان بدەن.


کوردستان دەیان شاری تیدایە. | kurditgroup\nکوردستان دەیان شاری تیدایە.\nهەولێرو سلێمانی لەلای فەیسبووک حسابی دەیان شاری جیاوازیان بۆ دەکریت!\n[پانێڵی یەکێک لە پەیجە کووردییەکان بۆ بینینی شوێنی نیشتەجێبوونی ئەندامان]\n4 / Mazin\nدەست خۆش کێشەکە بەداخەوە زۆر گرینگە ! پێویستی بە چارەسەر کردنی هەیە !\nرونکردنەوە: بۆ هەولێر ئێمە وا خەریکین و بەشێک بە پەی توانای ئێستامان چاکمان کردوە ! واتا هەولێر Arbil ە بە ئینگلیزی .. ئەوەکانی تر هەمووی کێشەی بێ تەنسیقیە ! لە داهاتویەکی نزیک پرۆژەیەک هەیە بۆ رێک خستنی ناوەکان بلاو دەکەینەوە ئەویش بە هاوکاری هەموومان دەبێت ئینشااللە.\nکاک هیوا TEDxErbil خۆی TEDxArbil ە بەلام بۆ ئەم ئێڤینتەی 2012 وامان کردوە ، هەندێک کێشەمان هەبوو بەلام لەم رێگایەوەش پرۆژەکە پێشان دەدەین کە Erbil نیە و Arbil ە.\nسڵاو کاک مازن،\nدەڵێیت: "بۆ هەولێر ئێمە وا خەریکین و بەشێک بە پەی توانای ئێستامان چاکمان کردوە ! "\nمەبەستتان لە ئێمە کێیە؟\n6 / Mazin\nسلاو کاک Bardaqani\nئێمە : چەند کەسێکی خۆبەخش، هەر یەکەو لە بوارێکین کۆبووینەوە... بۆ مەسەلەی هەولێر هەر یەکەو بەپەی توانامان کارمان کردوەو کار دەکەین... لە چەند سایتێک لە پەیوەندی بووین بۆ گۆرین ی و ئیسپاتی ئەوەمان کردوە کە Arbil ە . ئێستاش بەردەوامین لە هەولدان.\nسوپاس کاک مازن\n8 / Mazin\nشایانی نیە کاک هیوا، ئەزیزیت...\nئەوە چەند ڕۆژە ئەم بابەتە کراوەتەوە، ئەمەوێ خۆم بگرم و باسی سیاسەت نەکەم، بەڵام توخوا بۆ شتێک هەیە لەژیانی ئەم کوردەدا پەیوەندی بە سیاسەتەوە نەبێت و خەتای سیاسیەکانمان نەبێ کە حاڵمان گەیشتووە بەم حاڵەی ئێمەی پێگەیشتووین. ئاخر ئەگەر مەسەلە ماستاونەکردن نەبێ بۆ عەرەب و دڵ ڕاگرتنی مالیکی و هاشمی و تەڕ و تەشقەڵەنەبێت بۆ ئەبێ سلێمانی ناوی سلیمانیة بێ؟!! بۆ ئەبێ کورد بەلایەوە نەنگی بێت بڵێ هەولێر؟!! من ئەوە ئەزانم کە ئەربیل ناوی مێژووی هەولێرە، بەڵام لەوە دڵنیام ئەم هەموو ناوانەی بە شارەکانەوە نراون تەنها لەبەرخاتری ڕازیکردنی دڵی ئەو پێپەتیانەیە.\nتوخوا ئەمە کەی حاڵە وەرە کە خەڵکی لێرە لە ئەوروپا لێم دەپرسن تۆ خەڵکی چ شارێکی ئەبێ بە هەزار شێوە ناوەکە بڵێم کەناوەکەشم ووت ئەبێ شەش حەوت نەخشەی نیشان بدەم تا کابرا تێدەگات.\nهەر وازی لێبێنن باشترە کورد تا ئەوانە سەرکردەی بن ئەبێ هەر لەشوێنی خۆیدا بیخولێنێتەوە.\n10 / Mazin\nکاک حمید گیان ، راست دەکەیت کاتێک لەدەرەوەی ولات بیت دەبێت بەشیوەی 3D ناوەکە بینیت تا بزانن... بەس خوا گەورەیە هەر چاک دەبێت...\nلە کوردستانیش ئەمە زۆر پێویستە\nکاکە بەرد، بۆمان ناکەی بە 3D وەڵا کورد قەت ڕاوچی نەبوە تا ڕاوی جنۆکە بکات، جنۆکە یەتە لەشمان و مامۆستا مەلا تەپتوش بە دوو ئایەت تەفرو تونای ئەکات :)\nکاک مازن بیرم چوو تخوا ببورە، فەیسبوک و تویتەرەکەش هەر بۆ ئەمساڵە TEDxErbil؟ یان سپێڵکردنەکە ئەبێ چاککرێت؟\n13 / Mazin\nبەدلنیایەوە ئەوە کێشەیە ! بەلام وەرگرتنی لیسانسی TEDx دەبێت هەبوویلەسەر ناوی لیسانسەکە بکرێت ! بۆیە ئەمە لە کێشەکانە بەلام ئەمەش چاک دەکرێت گەر ناوەکان جاک کرا... سوپاس بۆتۆ\nناوی شار و شوێن ئەبێ کۆدەنگی نیشتیمانی و نەتەوەیی لەسەربێت. نەک بە کۆبوونەوە و کوێخایەتی ئەودویو و ئەمدیو. بەتایبەت شارێکی وەکو هەولێرە کە هەزارن پەرتووکی بنەڕەت هەیە بە ئینگلزی و بە زمانی تر، بۆیە ئەبێت ئەوەی هەیە جێگیر بکرێت.\nئەربیل بۆ؟ ڕاستە ئەوە بۆ ئەربائیلۆ و ئەربائیل دەگەڕێتەوە، بەڵام ئێستا کورد دەڵێ هەولێر و عەرەب دەڵێ ئەربیل. هەڵەم؟\nبۆچی کەس گرنگی بە ناوی "هەولێر" نادات؟\nکاک بڕوا، شاری مینوشن بە ئەڵمانی، بە ئینگلیزی میونیهـ، عەرەبی میونخ، بە تورکی میونهـ. ...هتد\nئەوانە شتێک نییە ئەڵمان بەوان بڵێ، ئێوە دەبێت وا بانگی شارەکەم کەم چونکە زمانی منە و ماناکەی وایە، بۆ کۆبنهاگنیش هەمان شتە. من قسەم لە سەر بنەڕەت و جێگری کۆدی ئەربیل، هەولێرە یان سلێمانی ...هتد لەسەر ئاستی جیهان و فەرمیبوونی ناوەکە.\n17 / Kurdish EAgle\nدەمخۆش کاک سیا، جا ئەو ئەربیلە، Arbil, Erbil, Irbil, تەکەتولی زۆر زۆرە. هەرچەندە ئێستا ئەگەر بە فەرمی بێت فەرمییەکە هەر ئەربیلە، ژمارەی سەیارە و ئینتەرنێت و ناونیشانی دامودەزگاکان سەلماندوویانە.\nکۆلۆنێک شیل، مانگی هەشتی 1836 گەشتێک دەکات بۆ کوردستان و هەر بە Erbil ناوی دەبات و Suleimaniyeh\n3 مزگەوت و دوو حەمام بۆ 6000 کەس و هیچی تر. کورد لەسەرەتای مێژووەوە گەلێکی ڕەوەند بووە. بۆیە لە هەموو بوارێکدا وەک مناڵی ساواین و دەبێت لە سفرە فێری بین.\nسوپاس برالە بۆ لینکەکە\nهەردوکیان گومانم هەیە بەڕێز شیل لایەنی کەم لە خوێندنەوە تورکیەکەوە وەری گرتبێ، گەورەیی ئەو سەڵتەنەتە لای یونیکۆدیش ڕەنگی داوەتەوە پیتی نگ = [url=http://www.fileformat.info/info/unicode/char/6ad/index.htm]ڭ[/url] ی عوسمانی لە unikurd webیش هەیە :)\nئەم جیۆلۆجیەش ئەڵێی قاتی خوارەوەی بینای سیاسەتە! لەو کوردستانەش کە ئەچن بۆ ڕوپێوێکی جیۆلۆجی کەبابی لەگەڵ نەبێ کەس ناڕوات!\nئێ تۆ وتەنی کۆچەرین!


عێراق: تا ئێستا هیچ حاڵەتێكی تووشبوون بە كۆرۆنا لە كەمپەکانی ئاوارەكان تۆمار نەكراوە\nShabaz Qasri 06/07/2020 - 13:16 بڵاوکراوەتەوە لە عێڕاقی\nوەزارەتی كۆچ و كۆچبەرانی عێراق: تا ئێستا هیچ حاڵەتێكی تووشبوون بە ڤایرۆسی كۆرۆنای نوێ لە كەمپەکانی ئاوارەكان تۆمار نەكراوە.\nوەزارەتی كۆچ و كۆچبەرانی عێراق رایگەیاند كە تا ئێستا هیچ حاڵەتێكی تووشبوون بە ڤایرۆسی كۆرۆنا لە كەمپەکانی ئاوارەكان تۆمارنەكراوە و جەختیش لەوە دەكاتەوە كە هەوڵ دەدات پەنابەرە عێراقییەكان لە توركیاوە بگەڕێنێتەوە وڵات.\nبریكاری وەزارەتی كۆچ و كۆچبەرانی عێراق، جاسم عەتییە لە لێدوانێكی رۆژنامەوانییدا رایگەیاندووە كە پلانی وەزارەتەكەیان سەبارەت بە دووبارە گەڕاندنەوەی ئاوارەكان بۆ ناوچەكانیان بە هەماهەنگی لەگەڵ حكوومەتەكانی خۆجێی، گۆڕانكاریی بەسەردا نەهاتووە.\nجاسم عەتییە راشیگه‌یاند: لە چوارچێوەی پلانی وەزارەتی كۆچ و كۆچبەراندا، وەك هاندانێك بۆ دووبارە گەڕانەوەیان بۆ زێدی خۆیان، بڕی یەك ملیۆن و 500 هەزار دینار دەدرێت بە هەر خێزانێكی ئاوارە.\nجاسم عەتییە ئاماژەی بەوەیش دا كە بە دابینكردنی خزمەتگوزارییەكان و دەستەبەركردنی سەقامگیریی و ئاسایش، هانی ئاوارەكان دەدرێت بگەڕێنەوە ناوچەكانیان.\nسەبارەت بە گەڕانەوەی كۆچبەرە عێراقییەكان لە توركیا، جاسم عەتییە باسی لەوە كرد كە وەزارەتی كۆچ و كۆچبەران بە جددی هەوڵ دەدات بە هەماهەنگی لەگەڵ وەزارەتی گواستنەوە و باڵیۆزخانەی عێراق لە ئەنقەرە، پەنابەرە عێراقییەكان لە توركیا بگەڕێنێتەوە وڵات و ئاشكرایشی كرد كە هەردوو حكوومەتی عێراق و توركیا لەوبارەیەوە لە هەماهەنگیدان.\nلەبەردەڕەش ئۆتۆمبێلی هاوڵاتیەک بەفێڵ دەدزرێ\nوه‌زاره‌تی خوێندنی باڵا بڕیار لەسەر کاتی دەستپێکردنەوەی دەوامی زانكۆ و پەیمانگەكان دەدات\nتوشبووانی كۆرۆنا له‌نه‌خۆشخانه ئه‌هلییه‌كان.. جێگەی پرسیارە..؟\nلوبنان: زیانە ماددییەکانی تەقینەوەکە 15 ملیار دۆلاری تێپەڕاند


ئاژانسی میترۆگرافی، سبەی دووشەممە، 3ی ئایار، یەکەم ڕۆژی پێشانگای فۆتۆگرافیی وۆرڵد پرێس فۆتۆ لە سلێمانی دەکاتەوە و ئەو فۆتۆ و چیرۆکانە نمایش دەکات کە خەڵاتیان بردووە.\nلەسەر بەڕێوەچوونی کاری پێشەنگاکە، ئەحمەد نەجم، بەڕێوبەری ئاژانسی میترۆگرافی و دادوەری گشتی لە هەڵسەنگاندنی فۆتۆکاندا، بە تۆڕی میدیایی ئێستای وت، “سبەی 3ی ئایار یەکەم ڕۆژی نمایشی ئەو فۆتۆیانە دەبێت کە باشترینەکان بوون و چەندین دادوەری جیهانی هەڵیان بژاردوون”.\nبەڕێوبەری ئاژانسی میترۆگرافی، ئاماژەی بەوەشکرد، سبەی کەشی پێشانگاکە بە ڕەچاوکردنی ڕێنماییە تەندروستییەکان بەڕێوەدەچێت و لە کاتژمێر 9:00 ی بەیانی تا کاتژمێر 5:00ی ئێوارە بەردەوام دەبێت”.\nپێشانگاکە لە سلێمانی لە گەلەری میترۆگرافی، لە پشت پارکی دایک لە 3ی ئایارەوە تا 2ی حوزەیران بەردەوام دەبێت.\nڕێکخراوی وۆڕڵدپرێس فۆتۆ، ڕێکخراوێکی هۆڵەندی قازانج نەویستە و لە ساڵی 1955 لە ئەمستەردامی پایتەخت دامەزراوە، ئامانجی ڕێکخراوەکە، بەستنەوەی تۆڕێکی فۆتۆگرافەریی جیهانیە و ساڵانە خەڵات دەدات بە فۆتۆی دیجیتاڵی و چیرۆکی ساڵ.\nئاژانسی میترۆگرافی بۆ دووەمجار فۆتۆکانی وۆرڵد پرێس فۆتۆ لە سلێمانی نمایش دەکات و ساڵی 2019 یەکەمجار پێشانگاکە بەڕێوەچوو، ساڵی ڕابردووش بەهۆی بڵاوبوونەوەی ڤایرۆسی کۆرۆنا پێشانگاکە نەکرایەوە و ئەمساڵ کارەکانی بۆ ماوەی یەک مانگ بەڕێوەدەبات.\nئاژانسی میترۆگرافی، ئاژانسێکی سەربەخۆی فۆتۆگرافی عێراقییە و دامەزرێنەرەکەی کامەران نەجم، فۆتۆگرافەری کورد و سباستیان مایەر، فۆتۆگرافەری ئەمریکین.\nتارق حەرب: هەڵبژاردنی ئەمجارە گۆڕانكاری دروست دەكات\nئەنجومەنی وەزیران لە تێکدانی سروشتیی ڕوبارەکانی هەرێم ئاگادار دەکرێتەوە\nژنە گۆرانیبێژی لوبنانی نانسی عەجرەم، ڤیدیۆكلیپێكی نوێی بڵاوكردەوە بە ناوی “بۆ لوبنانی مێینە”. تێكستی گۆرانییەكە لە قەسیدەیەكی نزار…\nڤیدیۆی ‘تێستی ئەکتەری’ ئەو منداڵە کوردە بڵاوکرایەوە کە سێ رۆژ پێش ئێستا لە فەڕەنسا خنکا\nمحمد حسین مهدویان دەرهێنەری فیلمی سینەمایی “درەختی گوێز” کە لە ناوچە کوردییەکاندا وێنەی گیراوە، ڤیدیۆی تێستی ئەکتەری ئەنیتای…


کەلار.. یه‌كه‌م دیداری ئه‌ده‌بیی شێروانه ده‌ستی پێ كرد\n:: PM:12:02:12/02/2020 \nیه‌كه‌مین دیداری شێروانه له‌لایه‌ن ئه‌نجوومه‌نی ئه‌دیبان و نووسه‌رانی گه‌رمیان ده‌ستی پێ كرد و بۆ ماوه‌ی دوو ڕۆژ به‌رده‌وام ده‌بێت.\nئه‌مڕۆ چوارشه‌م 12ــی شوبات، له شارۆكه‌ی كه‌لاری ناوه‌ندی ئیداره‌ی گه‌رمیان، یه‌كه‌مین دیداری شێروانه له‌لایه‌ن ئه‌نجوومه‌نی ئه‌دیبان و نووسه‌رانی گه‌رمیان، به به‌شداریی ڕۆشنبیرانی ناوچه‌كه ده‌ستی پێ كرد، به‌پێی زانیارییه‌كانی "وشه" تا دوو ڕۆژ به‌رده‌وام ده‌بێت.\nئه‌حمه‌د محه‌مه‌د گوته‌بێژی دیداره‌كه به "وشه"ی ڕاگه‌یاند، ئه‌مڕۆ یه‌كه‌م دیداری "شێروانه" بۆ شیعر، چیرۆك و توێژینه‌وه ده‌ستی پێ كرد، ڕۆژی یه‌كه‌م كه ئه‌مڕۆیه له هۆڵی هونه‌ر به‌ڕێوه ده‌چێ و ڕۆژی دووه‌م له زانكۆی گه‌رمیان ده‌بێت.\nچه‌ندان نووسه‌ری ڕۆژهه‌ڵات و ناوچه‌كانی تری هه‌رێمی كوردستان به‌شدار ده‌بن\nزیاتر گوتی، له‌م دیداره‌دا چه‌ندان شیعر، گوتار، چیرۆك پێشكه‌ش ده‌كرێن، له كۆتاشدا خه‌ڵات به‌سه‌ر به‌شداراندا دابه‌ش ده‌كرێت. تێیدا چه‌ندان نووسه‌ری ڕۆژهه‌ڵات و ناوچه‌كانی تری هه‌رێمی كوردستان به‌شدار ده‌بن.\nئاكۆ هۆرێنی به‌ڕێوه‌به‌ری ڕۆشنبیری و هونه‌ریی گه‌رمیان به "وشه"ی ڕاگه‌یاند، ئێمه وه‌ك ڕۆشنبیریی گه‌رمیان هاوئاهه‌نگ و هاوكاری نووسه‌رانی گه‌رمیان بۆ سه‌رخستنی كاره‌كانی یه‌كه‌مین دیداری شێروانه ده‌بین.\nزیاتر گوتی، له ماوه‌ی دوو ڕۆژی دیداره‌كه‌دا، چه‌ندان چالاكیی هونه‌ری له‌لایه‌ن به‌ڕێوه‌به‌رایه‌تی ڕۆشنبیری و هونه‌ریی گه‌رمیانه‌وه پێشكه‌ش به ئاماده‌بووان ده‌كرێت.


ئەوانەی ئەم خانوەیان لەم ھەورازە قیت کردبۆوە ، لە مێژ بوو گیانی پاکیان بە گۆڕستانە پڕداربەڕووەکەی تەنیشت گوند سپاردبوو ، بگرە ئێسک و پرۆسکیشیان ببووە خۆڵەمێش. کۆتا خاوەنیش ، خۆی و برا بچووکەکەی ، ڕەشەبای ئەنفال بردیو کردیە خۆراکی ئەژدەھای بیابانە پان و وشکەکەی ناوەڕاستی وڵات . ئەمە میراتی ئەو کەلاوەیە بوو کە لە دوای ئەنفال بە ھەمان شێوە بە قور ِو بەرد و دار بەرگێکی نوێیان خستە بەر کەلاوە کۆنەکە وجارێکی تر بووە لانەی نەوەیەکی تازە و ھیوای بە بێھیوایان بەخشی. ژنێکی بێچارە و کەمدەرامەت و ڕەشپۆش ، لە بێ شوێنییان زەنکی ئاوەدانکردنەوەی یەکەم خانووی لە گوندەکە لێدا و ھاتەوە باوەشی ھەمان خانوو کە بە بووکینی میوانی ببوو ، چوو بووە باوەشی زاوایەکی شیرین .جارێکی تر ، بەرگی غوربەتی داکەند و ھاتەوە نێو کەلاوەیەک کە لای ئەو لە کۆشکی شا نایابتر بوو . کەلاوەکە بۆنی ھەناسەی ئەشق و ھیوا و خەون و یادگارییە زێرینەکانی لێدەھات. ئاوێزانی ئەو ژیانە بۆوە کە بناغەی ژیانی لە سەر بنیات نابوو ئەگەر چی لە ڕووخسار کەلاوە بوو ، بۆ ئەو جارێکی تر ژیانی پێ بەخشی و لە ژیانی کۆلەمەرگی ئۆردوگا رزگاری بوو. سەربەرزانە ، ھەموو ھەوڵ و ماندوبوونی ئەو ، پەروەردەیەکی تەندروستی ئەو منداڵانە بوو کە بەرھەمی ھاوسەرە شوێنبزرەکەی بوو.\nئای خوایە ! ئەو ھەموو بارانە چییە دەبارێت . دەڵێی ئاسمان کونی تێ بووە. ئەو بایە بەھێزە . ئەو بروسکە ترسناکانە ھەر لە پاشنیوەڕۆوە جەنگی خۆیان راگەیاند بوو. ئەو لە شەوی رابردوو کاتێ ئاسمانی پڕ گەواڵە ھەوری ڕەشی بینی ترس و گومانی لە دڵی دروست ببوو ، بەڵام چی بکات ، چارە ھەیە ، ھەموو شت ئامادەکراوە ، خەڵک تێگەیاندراوە ، خۆ ناکرێت لە بەر ھاتنی ھەورەکان بووک بۆ ڕۆژێکی تر دوابخرێت . ئیشی خێرە ، دەی چەند زوو راپەرێت باشترە.\nلە گەڵ دەسپێکی باران میوانانی ماڵی زاوا کەوتنە پیرۆزبایکردن و ماڵئاوایی . تا دەھات باران خێراتر و خۆشتر ، بروسکەی بەھێز زیرەی بە منداڵ دەھێنا . (با)ش ھەر گەڵا و پووشی ئەو شوێنەی ھەبوو لە گەڵ ئاوازی خۆی بە سەمای دەھێنا. تا دەھات ئاسمان شەڕی بوو ، زاوای ماندوو و دڵبەخەم ، بووکیش لە لە سەر کورسیێکی تەختە لە ھەیوانەکە لە سەرما و لە شەرما لە سێوێکی سوور دەچوو . دایکی زاواش ھەموو قورسایی ئەو ڕۆژەی لە سەر مل بوو ، دڵی بە قەد چۆلەکەیەک نەمابوو . نەیدەزانی فریای چی بکەوێت. میوان بەرێکردن ، نوێن و ڕایەخی تەڕبوو ، مەنجەڵ و قاپ و کەوشی کەوتوو و لە قوڕ چەقیو ، پێش ھەیوان لە قوڕاو و ئاوی باران گۆمیلکەی دروست کردبوو.\nئێوارەیەکی ڕەش و وەڕزکەر، کۆتایی بە زەماوەندەکەی ھێنا. منداڵە بچووکەکان خۆیان خزاندە ئەو خانووە تاریک وبێسەرو بەرو داتەپیوە کە ماڵی ھەمیشەییان بوو. بە ھۆی نزمی سەقفەکە و پەنجەرە بچووکەکەی بە نوێژی نێوڕانە پەنجەت خستبایە چاوی ھەر کەسێک نەیدەدیت. ژوورێکی درێژ نزیکەی حەوت مەتر درێژ وسێ مەتر بەرین و دیوارەکان خوارو خێچ . پێشتر تەویلەی ولاخەکان بوو، لای سەرەوەش ناوبرێکیان لێ بڕیبۆیەوە کاو گیای وشکیان لی دادەنا. لە سەر ئەم خانووە دوو سێ ژووری تر ھەبووە ، جێگا گەورە بووە، بەڵام ئەوان بەو ھەژاری و نەبوونیە ھەر فریای ئەوە کەوتن ئەو ژیر زەمینە دوور و درێژو تاریکە ئاوەدان بکەنەوە و تیدا بژن.تا خوا دەرگایەکی تریان بۆ دەکاتەوە. ژوورێک بۆدانیشتن و نوستن و نانخواردن و خۆگۆرین وئازووقە ومیوانداری ، ئەمجارەش ژووری حەوانەوەی بووک و زاواش.\nتا دەھات دونیا تاریکتر دەبوو ئاسمان بە ھەرەشە ترو باران خۆشتر . بروسک دونیا دەلەرزێنێ ، چرایە نەوتیەکەیان لە خوار ژوورەکە داگیرساند و سۆبەی داران گەرمکرا . بووکیش وەک سەماوەری دیوەخان وا بوو منداڵەکان بە دیارییەوە دانیشت بوون سەیریان دەکرد. کەشو ھەوای دەرەوە ، ترس و توڕەیی ئاسمان ، ترسی خستبووە ژوورەکەش ، لە گەڵ ھەر گرمە و تریشقەیەک واتدەزانی خانووەکە دەرووخێ ، خوودی ژوورەکە لە ئەشکەوتێکی ڕەش دەچوو و بۆنگرتووی بە دوکەڵ و ئاگر و کەرووی دیوار ، درزو کونی گەورە گەورە مەترسی زیندەوەری ورد و زیانبەخشی لێدەکرا. ھەیوانی خانووەکەش پڕ چیلکە و گیشەداری وشک و تەڕ، لایەکی گرتبوو ، تا کاریتەکان خرابوونە سەر یەک . ژوور و ھەیوانەکە وەک دووانە وابوون تەسک و قەرەباڵغ و تاریک و نارێک.\nشەو ڕاشکا ، دایکی زاوا جێگای بۆ منداڵەکانی لە خوار سۆبە ڕاخست و بەتانی پێدادان بە بیانووی سەرمابوون پێی وتن "بەخۆتان دادەن با نەخۆش نەکەون!"بۆ بووک و زاواش لە سەرووی ژوورەکە جێگایەکی گەرم و نەرم و خاوێنی بۆ ئامادەکردن. بۆ یەکەم جار پەرجوویەک لە ژوورەکە رویدا ، پەردەیەکی ڕەشی ھێنا سەرێکی لەم دیوار و سەرەکەی تر لەو دیوار بەستی ژوورەکەی کردە دوو پارچە ، پەردەکە بووە ھێلی سوور، سنووری نێوان بووک و زاوا و منداڵەکان. وەک پوولی دۆمینە(٢بە٤)ی لێھات. دایکەکە دوا سنووری پەردەکەی بەزاند و پەڕۆیەکی سپی خستە نێو دەستی زاوا و وەک بە چاو پێی بڵێت "بتبینم پیاو بیت!!"ھاتەوە دیوەکەی لای خۆی و چرایەکەی ئەوەندە کز کرد بە ئەستەم ڕووناکی ما، ڕووناکی کونی سۆبەکە زۆر زیاتر بوو لە چرایەکە ، دایکە ماندووەکە لە تەنیشت منداڵەکانی بێ جوڵە وھێمن ڕاکشا ، لە بێدەنگیدا زیاترلە پەیکەردەچوو!\nکات نیوە شەوە ، شانۆیەکە ژێرزەمینێکە لە گۆڕ دەچێ ، دوو کارەکتەر بە زمانی جەستە (تابلۆی ژیان) دەنەخشێنن! بینەرەکان بەدرێژی شانۆیەکە بە دیار نمایشەکەن ، شت ناخۆن ، ناخۆنەوە ، جارجارلە سەر پشت ، لەسەر سک ، لە سەر تەنیشت دەجولێنەوە ، بە ئاگان ، دەترسێن ، شەرم دەکەن ، دەنگ دەبیستن. کارەکتەرەکان نابینن ، جوولە دەکەن ، پەردە ڕەشەکە دەجوڵێ. دایک داھێنەری پەردەیە ، چاوی لە پەردەیە ، لە پەردەی ڕەش ، چاوێکی تری لە پەردەیەکی سپییە وەک ئاوی حەیات سپی بێت ! بینەرە بچووکەکان چاو دەنوقێنن، دڵیان بە ئاگایە ، ترپەی دڵیان دێ ، جارجار دەکۆخن ، دەنگ دەبیستن ، دەنگی ھەمە جەشن ، بروسکە ، بارانە ، ئاە و ھەناسەیە ، ھانکە ھانکە ، خشپەی مارە ، دەنگی گارگاروقورتە قورتی مریشکەکانی نێو کۆلیتەکەی دەرەوەیە ، دەزانن دەنگە دەنگە و لەھەندێک دەزانن و ھەندێکی ترمەتەڵێکی سیحراوییە ونازانن چییە!!!!\nزاوا خەریکی چێژی پەردەیە . بووک خەمی لە دەستدانی پەردەیە ، ترس و ئازار خەریکە دەیکوژێت ، ئاوڕ بۆلای تر دەداتەوە پەردە ڕەشەکەی لێ دەبێتە کابووس .لە ترسی پەردە چاو دەنوقێنی . بروسک ، فلاش دەکات و وێنەیەکی ئیرۆتیکی دەگرێت .لایلۆنی پەنجەرەکە دەلەرێتەوە ، چاو دەکاتەوە ، باوەش دەگرێتەوە ، زاوا دەجولێتەوە ، بە یەکدەنوسێن ، لێک جیادەبنەوە ، گەرمدەبن ، سارد دەبنەوە ، گەرمدەبن، خاودەبنەوە ، سارد دەبنەوە ، ماندوو دەبن ، زاوا ئاخ ھەڵدەکێشێ ! پەڕۆیە سپیەکە بە رەنگی گێلاس دەنەخشێنێ ، ماچەکان بیدەنگن ، سەما ھێواش دەبێتەوە لە ترسی بینەرەکانی پشت پەردە. بۆنی تەڕایەتی دڵۆپەی سەر دیوارو بۆنی جەستەو بۆنی بۆگەنی ساردی ماسی لە ژوورەکە دێت!!\nشانۆ بەردەوامە ، لە دەرەوە خوا بارانی خۆی بەسەر جەستەی زەوی دەبارێنێ و فووی لێدەکات و تێر ئاویدەکات . لە ژوورەوە زاوا جوتیارێکی ئەڤیندارە و بە گاسنەکەی زەوی دەکێڵیت و تۆ دەپرژێنێ و ئاوی دەدات! بووکیش دەردی پەردەی گرتوو و ماندوو دیارە ، خەریکە لە سەمای چێژ بێزار دەبێت ، خەوی دێت ، چاوەکانی رەشکە و پێشکەی دەکەن و زاوای لە پێش چاوی لە تارمایی دەچێت و رەنگی پەردەی گرتووە . ژوورەکە ڕەش ڕەش ھەڵگەراوە ، دواترھەردووکیان مەست بوون ولە باوەشی یەک چوونە شەوی پەردە.\nباران بەردەوامە ، چرایەکە لە بێنەوتیان کوژایەوە، دایکە ماندوو ومیھرەبانەکەش لە چاوەڕوانی مزگینی بە زاوابوونی کوڕەکەیەتی. فرمێسکی گەرمی لە چاوەکانی دەھاتە خوار ولە گەڵ دڵۆپە بارانی ژوورەکە پێشبرکێیان بوو . ھەمان ئەو شەوەی بیر ھاتەوە کە لە گەڵ مێردە ئەنفالکراوەکەی لەم ھەوارگە شیرینە مانگی ھەنگوینی بەسەر برد و ھەر لە شەوی پەردە زگی بەو کوڕە زاوایە پەیدابوو کە ئێستا لە شەوی پەردە دایە .گریان زیاتر بەرۆکی گرت ، بە بیدەنگی فرمێسکی دەباراند وەک بارانی ئەم شەوە بۆ بەختە رەشەکەی خۆی دەگریا کە ژیانی ئەوی داپۆشی بوو. بارانیش ھەردەباری و شەوی پەردەی پڕترسترکردبوو ، جوانی ئەستێرە و تریفەی مانگی بە پەردەیەکی رەش وون کردبوو!!


پاپا فرانسیس: پێویستە جیاوازییەکان له‌عێراق بکەینە سەرچاوەی تێگەیشتن لەیەکتری‌و گەشەکردنی کۆمەڵگه\nپاپا فرانسیس پاپای ڤاتیکان لەکۆشکی سەرۆکایەتی عێراق وتارێکی پێشکەشکردو ڕایگه‌یاند، فرە ئاینی‌و کولتوری رەگەزی لەعێراق سەرچاوەیەکی بەبەهایەو دەبێت بیپارێزن. به‌پێویستیشیزانی كه جیاوازییەکان بکرێتە سەرچاوەی تێگەیشتن لەیەکتری‌و گەشەکردنی کۆمەڵگه.\nئاوێنه: دوای ئه‌وه‌ی ئه‌مرۆ هه‌ینی به‌سه‌ردانێكی ڕه‌سمی گه‌یشته عێراق، پاپا فرانسیس لەلایەن سەرۆک كۆمار‌و سەرۆک وەزیرانی عێراقه‌وه پێشوازی لێكرا، دواتر پاپا لەکۆشکی سەرۆکایەتی وتارێکی پێشکەشکردو تێیدا جەختی لەسەر پاراستنی برایەتی‌و یەکڕیزی گەلانی عێراق کردەوەو رایگەیاند، "پێویستە جیاوازییەکان بکەینە سەرچاوەی تێگەیشتن لەیەکتری و گەشەکردنی کۆمەڵگه."\nوتیشی، "چەندین جار نوێژمان بۆ عێراق کردوە، ئەم وڵاتە گرنگی و بایەخی زۆری کولتوری و ئاینی هەیە و ئەمڕۆش من وەک نوێژخوێنێک هاتوم بۆ عێراق."\nراشیگەیاند، "پێویستە گوێ لەهاوڵاتیان بگیرێت و جیاوازییەکانی یەکتری قبوڵبکەین، پێویستە بەرژەوەندییە تایبەتەکان بخەینە لاوە... بەسە توندوتیژی و یەکتر کوشتن."\nپاپا دڵخۆشی خۆی راگەیاند، بەوەی کە لەماوەی چەند ساڵی رابردودا عێراق کاری باشی بۆ بەهێزکردنی بنەماکانی دیموکراسی کردوە و پێویستە هەمو لایەک هاوکاربن لەپێناوی هەڵگرتنی هەنگاوی گەورەتر لەو روەوە.\nئه‌وه‌شی وت، "سوپاسی هەمو ئەو وڵاتانە دەکەم کە وەبەرهێنان لەعێراقدا دەکەن، هاوکاری ئاوارە و خەڵکی عێراق دەکەن و هەوڵی گەڕاندنەوەیان دەدەن بۆ نێو ماڵەکانیان."\nئه‌وه‌شی خسته‌رو كه چەندین رێکخراوی نێودەوڵەتی بەتایبەتیش رێکخراوی کاسۆلیکی هاوکاربون لەیارمەتیدانی گەلانی عێراپ.\nداواشی کرد ئەو وڵاتانەی دەستی هاوکارییان درێژکردوە بۆ عێراق دەبێت ئەو هاوکارییانەیان نەکشێنەوە.\nپاپا وتیشی، نابێت ئاین و خودا پەرستی بۆ مەبەستی تایبەتی و سیاسی بەکاربهێنرێت، جەختیشیکردەوە کە کەنیسەکانی کاسۆلیکی لەعێراق و ناوچەکە هەمیشە دەستی هاوکاری و میانڕەوی و خزمەتکردن درێژدەکات.\nلەکۆتایشدا دوعا و پاڕانەوەی بۆ سەرکردە و سیاسییەکانی عێراق کرد و سوپاسی کردن بۆ ئەو پێشوازییە و داوایکرد خوای گەورە عێراق سەرکەوتوبکات.\nهاوكات بەرهەم ساڵح، سەرۆک کۆماری عێراق لەکۆبونەوەی لەگەڵ پاپا فرانسیس و بەشێک لەسەرکردەو کەسایەتییەکانی عێراق وتارێكی پێشكه‌شكردو رایگەیاند، "به‌خێرهاتنی قه‌داسه‌تی پاپا ده‌كه‌ین، خۆشحاڵین كه هاتووه‌ته عێراق، به‌خێربێن بۆ "ئور" شاری پێغه‌مبه‌ر ئیبراهیم".\nوتيشى، "عێراقییەکان شانازی بەوەدەکەن کە ئەوان بۆ چەندین سەدە لە شارە فرە رەنگەکانیاندا ژیاون، بۆیە دەبینین مسوڵمان و سابیئە و جولەکە بۆ چەندین سەدە پێکەوە ژیاون و برایانە لە یەک شار و یەک گەڕەکدا دەژین، هەروەها کڵێساکان دراوسێی مزگەوت و حوسێنییەکانن، تیایدا دەنگی زەنگ و هەروەها بانگەکان لە ئاسمانی عێراق یەکدەگرنەوە".\nئاماژەی بەوەکرد، عێراقییەکان شانازی بەوەوە دەکەن کە پارێزەری کڵێساکانن، چونکە پاش دەستدرێژییەکەی تیرۆرستان بۆ سەر کڵێسای "سەیدا نەجات" گەنجانی مسوڵمان هاوتای برایانیان لە گەنجانی مەسیحی دەیانزانی کە ئەری نیشتیمانی و مرۆیی پێویست دەکات لەسەریان بەرگری بکەن وەک ئەوەی چۆن بەرگری لە ماڵ و شوێنەکانی خۆیان دەکەن.\nبه‌رهه‌م ساڵح راشیگه‌یاند، سه‌ربازه عێراقییه‌كان ئه‌و خاچه‌یان گه‌ڕانده‌وه موسڵ‌و له‌شوێنه‌كه‌ی خۆی دایانناوه، دوای ئازادكردنی شاره‌كه له‌ده‌ستی رێكخراوی داعش له‌ساڵی (2017).\nبه‌رهه‌م ساڵح رونیكرده‌وه، "رۆڵی پاپا له‌ئاشتی‌و جه‌ختكردنه‌وه‌ی گفتوگۆی هه‌مه لایه‌نه، عێراقییه‌كان شانازی به‌وه ده‌كه‌ن، كه له شاری ئینتیمای هه‌مه‌جۆر ژیاون".


به‌هۆی زریانی گوسـتاڤ به‌رنامه‌كانی ڕۆژی یه‌كه‌می كۆنگره‌ی كۆماریـیه‌كان كورت ده‌كرێته‌وه\nی مانگی نۆ ٠٢, ٢٠٠٨\nپارتی كۆماری ڕۆژی دووشه‌ممه كۆنگره‌ی نیشـتیمانی خۆی له شـاری سـانت پـۆڵی سـتانی مینه‌سـۆتا ده‌سـتپـێـكرد، به‌ڵام به‌هۆی زریانی به‌هێزی گوسـتاڤ كه له كه‌ناره‌كانی باشوری وڵاته‌كه‌ی ده‌دا به‌رنامه‌كانی ڕۆژی یه‌كه‌می گۆڕانكاری به‌سه‌ردا هات.\nله‌و باره‌یه‌وه هاوكارمان جانی دیلان له شـوێنی كۆنگره‌كه‌وه ڕاپـۆرتێـكی ناردووه.\nبه‌رنامه‌ی ڕۆژی دووشه‌ممه زۆر كورت كرابۆوه بۆ ڕێزگرتن له‌و كه‌سـانه‌ی كه كه‌وتوونه‌ته به‌ر شـاڵاوی زریانه‌كه‌ی گوسـتاڤ.\nشـانده‌كان له‌سه‌ر پـرۆسه‌كانی كاندیدكردنی مه‌ككه‌ین و په‌یڵن كاریان كردووه و له جیاتی وتاره‌كانی سه‌رۆك بوش و دیـك چه‌ینی لۆرا بوش و سـاندی مه‌ككه‌ین وتاریان پـێشـكه‌ش كرد و جه‌ختیان خسـته سه‌ر هه‌وڵـدانه‌كانی فریاگوزاری له كه‌ناره‌كانی كه‌نداودا.\nخانمی یه‌كه‌م له ئه‌مه‌ریكایـیه‌كان داوای كرد كه به هانی هاوڵاتیـیانیان بگه‌ن.\nلۆرا بوش ده‌ڵێت " ڕووداوه‌كان له كه‌ناره‌كانی كه‌نداو سه‌رنجی ئێمه‌ی گۆڕان، وه ئه‌ركی سه‌ره‌كی ئه‌مڕۆی ئێمه ئه‌وه‌یه دابینكردنی ئاسایش و ته‌ندروسـتی بۆ ئه‌و كه‌سـانه‌ی له كه‌ناره‌كانی كه‌نداودا ده‌ژین."\nهه‌روه‌ها هاوسه‌ری سـیناتۆر جۆن مه‌ككه‌ین (سـاندی مه‌ككه‌ین) قسه‌كانی مه‌ككه‌ینی هاوسه‌ری دووپات كرده‌وه كه ئه‌مه‌ریكا له پـێش دێت.\nسـاندی مه‌ككه‌ین ده‌ڵێت " هه‌ر وه‌كو جۆن له ماوه‌ی چه‌ند ڕۆژی ڕابردوودا ده‌یگوت ئه‌مه ئه‌و كاته‌یه كه كڵاوه‌كانی كۆماریـمان له‌سه‌ر داده‌كه‌نین و كڵاوی ئه‌مه‌ریكایـیمان له‌سه‌ر ده‌كه‌ین."\nشـایانی ئاماژه پـێـكردنه ئه‌و كه‌شه‌ی كه ڕۆژی دووشه‌ممه له ناو سـاڵۆنی كۆنگره‌كه‌دا به‌دی كرا ڕه‌نگێـكی كابۆیانه و یاخود ته‌كسـاسـانه‌ی به‌خۆوه گرتبوو، زۆربه‌ی شـانده‌كان كڵاوی كابۆیـیان له‌سه‌ر بوو. هه‌ر وه‌كو له پـێـشـدا ئاماژه‌مان پـێـكرد پـۆلیسـێـكی زۆر له ناوچه‌كه‌دا په‌رش و بڵاو بووه، وا دیاره بـێجگه له‌به‌ر هۆی ئاسایش له‌به‌ر ئه‌و خۆپـیشـاندانه‌ی ڕۆژی دووشه‌ممه بوو كه نزیكه‌ی 150 گروپی دژ به شه‌ڕ و سـه‌ندیكای كرێـكاران و ڕێـكخراوه‌كانی تردا به‌شـداریـیان تێـدا كردبوو، كه هه‌ر زوو ئاژاوه‌گێڕه‌كان ده‌سـتیان كرد به توندوتیژی و تێـكدانی شووشه و په‌نجه‌ره‌ی چه‌ندین فرۆشـگا و ماشـین، وه له‌سه‌ر ئه‌نجامدا ژماره‌یه‌ك ده‌سـتگیركران.\nهه‌روه‌ها له‌وبه‌ری ڕووباری میسیسـیپـیـیه‌وه به‌رامبه‌ر به كۆنگره‌كه كۆمه‌ڵێـك له گروپه‌كانی موزیـك دروشم و موزیـك و سه‌روسدای بڵـندگۆكانیان له ئاسـمانی ده‌وروبه‌ری كۆنگره‌كه‌دا ده‌نگی ئه‌دایه‌وه.\nده‌قی ڕاپـۆرته‌كه 356KB


پەڕلەمان عراقی ئامادەکاری ئەرا وەخاوەنکردن زەویە کشتوکاڵیەگان کەێد – Rojapp\nKomkujiya li Konyayê li Kanadayê hate şermezarkirin\nTalîban hewla kontrolkirina zêdetir dide\nHijmara Tîrmehê ya Serxwebûnê derket\nHome/هەواڵنێرەکان/پەڕلەمان عراقی ئامادەکاری ئەرا وەخاوەنکردن زەویە کشتوکاڵیەگان کەێد\nپەڕلەمان عراقی ئامادەکاری ئەرا وەخاوەنکردن زەویە کشتوکاڵیەگان کەێد\nHooshyar July 1, 2020 هەواڵنێرەکان Leave a comment 117 Views\nشەفەق نیوز/ سەلام شەمەری وەرپرس دەسەی کشتوکاڵی و ئاو وئەهوار پەرلەمانی، ئمڕوو چوارشەممە، دووپاتکرد ک دەسەگە یاسای وەخاوەنکردن زەویە کشتوکاڵیەگان ئامەدەی کەێد و وه‌ل قەرەبوو کردن هەڕەمەکیەگان، وتیش؛ ئەو یاسایلە راسییەگە لە کشتوکاڵی وئاوەدانی وەکارتیەرێد.\nشەممەری لە بەیاننامەیگ رەسیە ئاژانس شەفەق نیوز وت: دەسەگە هالە قۆناغ ئامادەکردن رەشنووس پڕۆژە یاسای وەخاوەنکردن زەویە کشتوکاڵیەگان و قەرەبوو کردن هەڕەمەکیەگان.\nشەمەری هەمیش وت: ئامادەکردن یاساگە وەگامەیل توێژینەکریاگ وەڕیەو چوود، و پەیوەندی کریا وە فەرمانگەی عەقاری زەویە کشتوکاڵەیەگان لە وەزارەت کشتوکاڵ وفەرمانگەی وەبەرهەمهاوردن ئەرا داناین هەڕەمەکیەگان لە ناو سیستم بنەماییەگ.\nناوچەیل گەورایگ لە پارێزگایل عراق وەگەرد بەغداد پایتەخت لەدویای ساڵ ٢٠٠٣ ، پێشێل کردن وە خوەی دوینەێد لەبان سیستمە بنەماییەگان شارەگان، لە دابشكرد زه‌وی ماڵەیل، وەگەرد ئاڵشتکردن بەشەیلیگ لە باخەگان ئەرا زەوی نیشتەجی بوین.\nحکومەت عراقی و پەڕلەمان لە دەورەیل یاسایی وەریەن، نەتویەنست یاسایگ ئەرا چارەسەرکردن گرفت هەڕەمەکیەگان و زەویە کشتوکاڵیەگان دانەێد.\nPrevious دوو کەسی ئەفریقی لە 60ـەمین ساڵیادی سەربەخۆیی کۆنگۆ لە بەلجیکا، لە برۆکسلی پایتەختی ئەو وڵاتە قوتوو دەپۆشن و بە شەقام و بازاڕەکاندا دەگەڕێن. رۆژی 30ی حوزەیرانی ئەمساڵ فیلیپی پاشای بەلجیکا “لە ناخەوە پەشیمانی”ـی دەربڕی کە لە سەردەمی داگیرکاریی بەلجیکادا زیان بە کۆنگۆ گەیێندراوە.\nNext مۆبایلە نرخ هەرزانەکانی داهاتووی OnePlus ناویان OnePlus Nord دەبێت – کەی ئای تی ئێن\nSilêmanî: Agir bi çiyayê Giwêje ket Source link


دەریای میرتۆ - ویکیپیدیا، ئینسایکڵۆپیدیای ئازاد\nپۆتانەکان: 37°N 24°E / 37°N 24°E / 37; 24\nھەڵکەوتەی دەریای میرتۆ\n٢ لە سەرچاوە کلاسیکەکان دا\nلە بەسەرھاتەکاندایە کە دەریای میرتۆ وەکوو شانازییەک بۆ میرتیلۆس قاڕەمانی ئەفسانەیی کە پلۆپس لە تووڕەیی خستییە ناو ئەم دەریایە، وەھا ناو نراوە. لەھەمان کات دا دەشلێن ناوی ئافرەتێک بووە، ھەروەھا دەشلێن دەکرێ ئەم ناوە لە دوورگەی بچووکی میرتۆس وەرگیرابێ.\nلە سەرچاوە کلاسیکەکان دا[دەستکاری]\nھوراس. شاعیری ڕۆمی لە ھێلی چواردەیەمی کتێبێ یەکەمی کارمینیا ئاماژەی بە ناوی ئەم دەریایە کردووە،«Mare Myrtoum»\nپیلینۆس، سرووشتناس و نووسەری ڕۆمی، دەریای میرتۆی وەک’ بەشێکی دەریای ئێژە ناسیوە.\nئێسترابۆن، مێژ’نووس و جوگرافیزانی یۆنانی پێی وابووە ئێژە و میرتۆ جیاوازن و دەریای ئێژە لە دەماخەی سونیۆم لە ئاتیک دا کۆتایی پێ دێت.\nکۆمنزی ویکیمیدیا، میدیای پەیوەندیدار بە Myrtoan Sea تێدایە.\nئەتڵەسی ئاوە قووڵەکان\nوەرگیراو لە «https://ckb.wikipedia.org/w/index.php?title=دەریای_میرتۆ&oldid=899597»\nپانتاییە ئاوییەکانی یۆنان


10957 جار خوێندراوەتەوە\nمیدیا جیهانیەکان بڵاویانکردەوە، لە گوندێکی دوورەدەستی هیندستان دوای ئەوەی کەڵەشێرێك خرایە شەڕێکەوە لەگەڵ کەڵەشێرکی تردا پەلاماری خاوەنەکەیدا و کوشتی و پۆلیسیش ١٥ کەسی بە تۆمەتی تێوەگلان لەو کارە دەستگیرکردووە.\nئاماژە بەوەشکراوە، ئەو کەسە ناوی ساتیش بووە، گوێزانێکی هەشت سانتیمەتری بە قاچی کەڵەشێرەکەوە بەستووە بۆ ئەوەی کەڵەشێری بەرامبەر بە سەختی برینداربکات و بیکوژێت.\nئەوەشخراوەتەڕوو، لە کاتی روبەڕوبوونەوەی کەڵەشێرەکەی ساتیش لەگەڵ کەڵەشێری بەرامبەر ویستویەتی رابکات، بەڵام ساتیش ویستویەتی پێشی پێبگرێت، بەڵام بە گوێزانی قاچی خاوەنەکەی بریندارکردووە و لەکاتی گواستنەوەی بۆ نەخۆشخانە گیانی لەدەستداوە.\nئاماژە بەوەشدراوە، پۆلیسی هیندستان ١٥ کەسی دەستگیرکردووە بە تۆمەتی بەشداریکردن لەو پێشبڕكێیەدا.\nئەفسەری پۆلیس B. Jeevan وتی "لێکۆڵینەوە لەبارەی کەیسەکەوە دەکەین و لە رۆژانی دواتردا کەڵەشێرەکە وەک بەڵگەی تاوانەکە لە دادگا ئامادە دەبێت."\nسەرەڕای ئەوەی کە ئەم 'وەرزش'ە وەک شتێکی نایاسایی مامەڵەی لەگەڵدا دەکرێت، بەڵام لە تێلانگانا و کارناتاکا و ئەدرە پرادیش و ویلایەتەکانی ئۆدیشا - بە تایبەت لە دەورانی فیستیڤاڵی هیندووەکانی سانکرانتی هەوادارێکی زۆری هەیە و ساڵانە هەزاران باڵندە بەو هۆیەوە دەمرن.\nئەمە یەکەمجار نیە رووداوی لەم شێوەیە رووبدات و ساڵی رابردوو لە فلیپین لە کاتی شەڕە کەڵەشێردا پۆلیسێک لەلایەن یەکێک لە کەڵەشێرەکانەوە کوژرا.


یەکەمین خولی فێستیڤاڵی فیلمی کوردی "مۆسکۆ" لە ڕووسیا بەڕێوەدەچێت\nباسنیوز 15/07/2021 - 01:07 چالاكی\nبە نمایشی 15 فیلمی سینەمایی و 20 کورتە فیلمی چیرۆکی و بەڵگەفیلم، یەکەمین خولی فێستیڤاڵی فیلمی کوردی "مۆسکۆ" لە وڵاتی فیدڕاسیۆنی ڕووسیا بەڕێوەدەچێت.\nیەکەمین خولی فێستیڤاڵی فیلمی کوردی "مۆسکۆ" MKFF بە بەرپرسیاریی خاتوو "گولیزەر گەردەن زەری" Gulizer Gerdenzeri، بە مەبەستی ڕەنگدانەوەی فەرهەنگ و مێژووی کوردەکان و هەروەها ژیانی مۆدێڕنی ئەم نەتەوەیە، بە چاودێری وەزارەتی ڕۆشنبیری و لاوانی حکوومەتی هەرێمی کوردستان، بە نمایشی 15 فیلمی سینەمایی و 20 کورتە فیلمی چیرۆکی و بەڵگەفیلم لە سینەماکارانی هەر چوارپارچەی کوردستان و وڵاتانی جیهان و هەروەها بە پشتیوانی "کارۆ ئاڕت" KARO.Art لە ڕۆژانی 21 تا 25ی جوولای 2021 لە هۆڵەکانی ناوەندی سینەمایی "ئۆکتۆبەر" لە شاری مۆسکۆ لە وڵاتی فیدڕاسیۆنی ڕووسیا بەڕێوەدەچێت.\nفێستیڤاڵی فیلمی کوردی "مۆسکۆ" Moscow لە ڕیزبەندی فێستیڤاڵە نێودەوڵەتییەکانی فیلم دایە کە لە لایەن وەزارەتی فەرهەنگی فیدڕاسیۆنی ڕووسیا و بە واژۆی "ئۆ. بی. لیۆبیمۆڤا" O.B. Lyubimova وەزیرەی کەلتووری ئەم وڵاتە گەیشتووە و بە نامەی فەرمی ژمارە 1692 ڕێکەوتی 24ی دیسەمبەری 2020 لە چوارچێوەی فیدڕاسیۆنی ڕووسیا لە ساڵی 2021 بەڕێوەدەچێت.\nبەرپرسانی یەکەمین خولی فێستیڤاڵی فیلمی کوردی "مۆسکۆ" لە ڕاگەیێندراوێکی ڕۆژنامەوانیدا ڕایانگەیاند کە کوردەکان یەکێک لە کۆنترین نەتەوەکانی جیهانن، هەر بەم پێیە مێژوویەکی دەوڵەمەند و فەرهەنگێکی جیاوازیان هەیە. خەباتی ئەوان بۆ سەربەخۆیی، بۆ سەدان ساڵ پێش ئێستا دەگەڕێتەوە. هەمووی ئەم تایبەتمەندیانە لە سینەمای هاوچەرخی کوردیدا خۆی دەرخستووە. فیلمی "زارە" (زارا) Zare لە دەرهێنانی "هاموو بەیک نازاریان" Amo Beknazarov لەڕاستیدا یەکەمین فیلم سەبارەت بە کوردەکان لە مێژووی سینەمای جیهان دێتەئەژمار. ئەم فیلمە چیرۆکییە بێدەنگە کە لە ساڵی 1926 لە لایەن ستۆدیۆی فیلمسازی "ئەرمەن فیلم" Armenfilm وێنەگیراوە، باس لە ژیانی کوردانی ئیزەدی لە ئەوپەڕیی قەفقاز و خەباتی ئەوان لە دژی بەرپرسانی تێزاری دەکات.\nڕووداوە گرینگەکانی دوایی لە سینەمای کوردیدا، سەرهەڵدانی ئەکتەر و دەرهێنەری ئەفسانەیی "ئەڵماز گۆنای"یە Yilmaz Guney کە کوردەکان ئەو بە "باوکی وینەگریی کورد" دەناسن؛ فیلمی سینەمایی "ڕێگا" (یۆڵ) The Road لە دەرهێنانی ئەم سینەماکارە مەزنە کوردە سەبارەت بە خەبات و ژیانی کوردەکان لە باکووری کوردستانە، ئەم فیلمە، خەڵاتی بەنرخی چڵە خورمای لە فێستیڤاڵی نێودەوڵەتی فیلمی "کان" لە وڵاتی فەڕەنسا لە ساڵی 1982 بەدەستهێنا و هەروەها کاندیدی وەرگرتنی خەڵاتی جیهانی "گۆڵدەن گڵووب" Golden Globe Awards لە ئەمەریکا بوو.\nدوای پێکهێنانی ناوچەی سەربەخۆیی کوردستانی عێراق، سینەمای کوردی بەرەوپێشچوونی بەرچاویی بەخۆیەوە بینی. لە ساڵی 2000 کۆمەڵێک فیلم لە دەرهێنانی فیلمسازانی کوردی ڕۆژهەڵاتی کوردستان، باکووری کوردستان، ڕۆژئاوای کوردستان، هەرێمی کوردستان و هەروەها سینەماکارانی کوردیی دانیشتووی وڵاتانی جۆراوجۆری جیهان؛ لە فێستیڤاڵە جیهانییەکانی فیلمدا بەشداریان کرد و خەڵاتی گرینگیان بۆ سینەمای کوردستان بەدەستهێنا.\nسینەمای کوردستان بە درەوشانەوەی بەرهەمە جوانەکانی سینەماکارانی ناوداری خۆی لەوانە: "بەهمەن قوبادی"، "هونەر سەلیم"، "شەوکەت ئەمین کورکی"، "جانۆ ڕۆژبەیانی"، "مانۆ خەلیل" و ... لە جیهاندا دەناسرێت. سینەمای کوردی نە تەنیا لە نێوان دیاسپۆڕەکانی دنیادا بە خێرایی بەرەوپێشچوونی بە خۆیەوە بینیوە، بەڵکوو خۆشەویستییەکی تایبەتیشی هەیە. فێستیڤاڵەکانی فیلمی کوردی بە سەرکەوتوویی لە پێتەختەکانی ئەورووپا و وڵاتانی جۆراوجۆری جیهان بەڕێوەدەچن و فێستیڤاڵی فیلمی کوردی "مۆسکۆ"ش لەم بنەما ڕەسەنە و گرینگە بەدەر نییە.\nفێستیڤاڵی فیلمی کوردی "مۆسکۆ" ڕووداوێکی فەرهەنگی مێژوویی بۆ هەموو کوردانی جیهان دێتەئەژمار. ئەمڕۆکە نزیکەی 70 هەزار کورد لە وڵاتی ڕووسیا ژیان بەسەردەبەن؛ ئەم فێستیڤاڵە، بە پاراستنی شووناسی نەتەوایەتی، گەشەپێدانی زمانی دایکی و فەرهەنگی نەتەوەیی و هەروەها بە هاوبەشی میراتی مێژوویی و کەلتووریی خۆیان لەگەڵ نەتەوەکانی دیکەی دانیشتووی ڕووسیا یارمەتی دەبەخشێت.\nبینەرانی ئەم ڕووداوە سینەماییە دەتوانن سەیریی هەندێک لە باشترین فیلمە مۆدێڕنەکانی کوردیی بکەن کە لە فێستیڤاڵە گرینگە نێودەوڵەتییەکانی فیلم لە سەرتاسەری جیهان، خەڵاتیان بەدەستهێناوە و ناسێندراون و هەروەها لە کۆڕ و کۆبوونەوەکانی ستافی ئەم فیلمانەدا بەشداریی بکەن و پرسیارەکانی خۆیان لەم سینەماکارە کوردانە بپرسن و گوێبیستی وڵامەکانیان بن.\nبە گشتیی بەرنامەی فێستیڤاڵ، 35 فیلمی لە ژانڕە جۆراوجۆرە سینەماییەکان لە خۆ دەگرێت کە زۆربەیان بۆ یەکەمین جار لە ڕووسیا نمایش دەکرێن. 15 فیلمی سینەمایی لە هۆڵەکانی ناوەندی سینەمایی "ئۆکتۆبەر" دەچنە سەر پەردەی سینەماکان و 20 کورتە فیلمیش بڕیاروایە لە ڕۆژانی بەڕێوەچوونی ئەم ڕووداوە سینەمایی، بە شێوەی ئۆنلاین نمایش بکرێن.\nیەکەمین خولی فێستیڤاڵی فیلمی کوردی "مۆسکۆ" بە شێوەی پێشبڕکێی بەڕێوەناچێت و دەنگی ئەندامانی لێژنەی دادوەران ناخرێتەڕوو، چونکە مەبەستی سەرەکی ئەم ڕووداوە سینەماییە ناساندنی سینەمایی کوردییە. لەم فێستیڤاڵەدا، بینەران ئەو فیلمانە دەبینن کە تیایدا کەلتووری کوردیی، مێژوو و تایبەتمەندییەکانی ئەم خەڵکە، ژیانی مۆدێڕن و مەسەلەکانی دیکەی پەیوەست بە کوردەکان ڕەنگی داوەتەوە کە دەتوانن ئەم بەرهەمە سینەماییە گرینگانە بە زمانی سەرەکی و بە ژێرنووسی زمانی ڕووسی ببیینن.


دەماری ڤیستیبول - ویکیپیدیا، ئینسایکڵۆپیدیای ئازاد\nدەماری ڤێستبول بریتییە لە یەکێک لە دوو لقەکەی دەماری ژمارە ھەشتی کاسەی سەر (دەماری بیستن لقەکەی ترێتی). لە مرۆڤدا دەماری ڤێستبول ھەستەدەمارە و بەرپرسیارە لە گواستنەوەی زانیاری دەربارەی شوێنی سەر لە بۆشاییدا. ئەم زانیاریانە دەگوازرێنەوە لە لەلایەن موەخانەکان کە دەکەونە ناو مەشکاڵە و کیسۆڵە ھەروەھا ھەرسێ جۆگەی کەوانەیی بۆ دەمارەگرێی ڤێستیبول. زانیاری لە سێ جۆگەی کەوانەیی ھەست دەکات بە گۆڕانکاری لە ھێزی کێشکردنی زەوی وجوڵەی سەر. ھاتنی زانیاری لە سێ جۆگەی کەوانەی دەبێتە ھۆی جوڵەی تۆپەی چاو بە پێچەوانەی جوڵەی سەر. ھەردووکیان گرنگن بۆ ڕاگرتنی ھاوسەنگی جەستە و بینینی وێنەیەکی ڕون لە کاتی جووڵەدا.\nئەکسۆنی دەماری ڤێستیبول لەگەڵ ڤیستیبولەناوک لێل دەدەن کە دەکەوێتە پرد و موخەوە لە تەنیشت دیواری سکۆڵەی چوارەم.\nدەماری ڤێستیبیول لە کۆمەڵێک دەمارەخانەی دوو بەستی پێکدێت کە دەکەونە دەمارەگرێی ڤێستیبول، لە بەشی سەرەوەی دەرچەی دەرەوەی کەناڵی ناوەوەی بیستن.\nبنیادی ڕیشاڵەکان دابەش دەکرێن بۆ سێ کۆمەڵە (ھەندێ سەرچاوە دوو دانە ھەژمار دەکات):\nدەماری ڤێستبولی سەرەوە: ئەم دەمارە سەرچاوە وەردەگرن لەو خانە ھەستیارانەی کە دەکەونە سێ شوێنەوە کە ئەوانیش\nئێسکەگوپی جۆگەی نیمچە بازنەی سەرەوە\nئێسکەگوپی جۆگەی نیمچە بازنەی تۆڕنە (دەرەکی)\nڕیشاڵەکانی دەماری ڤیستیبولی خوارەوە سەرچاوە دەگرن لەو خانە ھەستیارانەی کە دەکەونە کیسۆڵەوە.\nلقی پشتەوە سەرچاوە دەگرێ لەو خانە ھەستیارانەی دەکەونە ئێسکەگوپی نیمچە بازنەی پشتەوە\n٣ شایستە کاری\nکاری سەرەکی دەماری ڤێستبول بریتیە لە گواستنەوەی زانیاری ڤیستبولی (پەیوەندی بە ھاوسەنگیەوە ھەیە) کە پەیوەندی ھەیە بە شوێنی سەر بە گوێرەی شوێنی جەستە. دەماری ڤێستیبیول لە کاتی جوڵەدا بەھۆی شوێنی سەر بە بەراورد لەگەڵ جەستەدا بە شێوەیەکی بەردەوام چوارچێوەی پەراوێزی جوڵەکان نوێ دەکاتەوە، بۆ نموونە:کاتێک ڕێک وەستاویت و ڕووت کردووەتە پێشەوە، و دەتەوێت سەر بە لای ڕاستدا بجوڵێنیت لەو کاتەدا پێویست دەکات بەرەو لای چەپ خۆت بکشێنیتەوە بۆ دابین کردنی ھاوسەنگی.\nبە ھۆی فرمانی گواستنەوەی ھاوتا، دەماری ڤێستیبول ھاوسەنگی پەستانی خوێن ڕادەگرێت لە کاتی جووڵەدا، ھێشتنەوەی ھاوسەنگی، بیرکەوتنەوە و ڕێدۆزی بۆشایی. باوترین ڕێگە بۆ تێکچوونی دەماری ڤیستبول بریتیە لە بەرەنگاربونەوەی لەگەڵ ئەو دژە بەکتریایانەی کە ژەھرن بۆ دەماری ژمارە ھەشت. ئاسایی یانە ئەو کەسانەی کە دەماریان زەرەری پێگەیشتووە دەناڵێنن بە دەست گێژبوونێکی تیژ لەگەڵیدا دڵتێکھاتن/ ڕشانەوە، ئەستەنگی لە ڕێک وەستانی جەستە ھەروەھا چاوبزۆکی بە شێوەیەکی ئاسۆییانە.\nجەستە دەتوانێت بە شیوەیەکی خێرا کار بکات بۆ پڕکردنەوەی ئەو کەمتواناییە دەماری ڤیسبول و ئەمەش دەردەکەوێت لە ماوەی ٧ بۆ ١٠ ڕۆژ لە ڕۆژی تێکچونەوە. بەشێکی کەمی نەخۆشەکانی توشبووی تێکچوونی دەماری ڤێستبول دووبارە نیشانەکانی تێدا دەردەکەوێتەوە. ئەم نەخۆشانەش گێژبوونەکەیان جێگەی خۆی ناگرێتەوە لە ئەنجامدا دووچاری گێژبوونی درێژخایەن دەبن. بە ھۆی بەکارھێنانی دەرمانی(betahistine) دەتوانیت نیشانەکانی گێژبوون کەم بکرێتەوە ھەروەھا نەخۆش دەتوانێت ھاوسەنگی بگەڕێنێتەوە لە ڕێگەی چارەسەری سروشتی.\nبەشداربووانی ویکیپیدیا، «Vestibular nerve»، ویکیپیدیای ئینگلیزی. سەردان لە ٩ی تشرینی دووەمی ٢٠١٩.\nوەرگیراو لە «https://ckb.wikipedia.org/w/index.php?title=دەماری_ڤیستیبول&oldid=647197»\nئەم پەڕەیە دواجار لە ١٢:٥٧ی ٩ی تشرینی دووەمی ٢٠١٩ نوێ کراوەتەوە.


ڕووسیا دەڵێت ئیسرائیل پشتیوانی لە نازییە نوێکانی ئۆکرانیا دەکات\nوەزارەتی دەرەوەی ڕووسیا ڕۆژی سێشەممە ئیسرائیلی تۆمەتبار کرد بە پشتیوانیکردنی نازییە نوێکان لە ئۆکرانیا و ئەو ناکۆکییە هێندەی تر تۆخبووەوە کاتێک سێرگی لاڤرۆڤ وەزیری دەرەوەی ڕووسیا ڕایگەیاند ئەدۆلف هیتلەر بە ڕەچەڵەک جولەکە بووە.\nئیسرائیل ڕۆژی دووشەممە ڕەخنەی لە لاڤرۆڤ گرت و ڕایگەیاند کە ئەو بانگەشەیە لە لێدوانەکانیدا سەبارەت بە سەرۆکی ئۆکرانیا ڤۆلۆدمیر زێلێنسکی درۆیەکە لێخۆشبوونی نیە لە کاتێکدا زێلێنسکی جولەکەیە و بێرێزی کردووە بە کۆمەڵکوژی هۆلۆکۆستی نازییەکان دەرحەق بە جووەکان.\nسەرکردەکانی چەند وڵاتێکی ڕۆژئاوا لێدوانەکانی لاڤرۆڤیان شەرمەزار کرد و زیڵینسکیش ڕووسیای تۆمەتبارکرد بەوەی کە وانەکانی دووەم جەنگی جیهانی لەبیر کردووە.\nوەزارەتە ڕووسیەکە لە بەیاننامەیەکدا ڕایگەیاند کە لێدوانەکانی یایر لاپید وەزیری دەرەوەی ئیسرائیل "دژە مێژوو"ە و " بە زۆری ئەوە ڕووندەکاتەوە کە بۆچی حکومەتی ئێستای ئیسرائیل پشتگیری لە ڕژێمە نازییە نوێکەی کیێڤ دەکات."\nمۆسکۆ ئەو بۆچوونەی لاڤرۆڤی دووپاتکردەوە کە ڕەچەڵەکە جووەکەی زێلێنسکی نەیتوانیووە ڕێگری لەوە بکات کە ئۆکرانیا لەلایەن نازییە نوێکانەوە بەڕێوە نەبرێت.\nلاڤرۆڤ ڕۆژی یەکشەممە لە ڕێی تەلەفزیۆنی ئیتالیاوە جەختی لەوەکردووە کە هێتلەر رەگی جوولەکەی تێدابووە کاتێک پرسیاری ئەوەیان لێکرد بۆچی ڕووسیا دەیەوێت ناوبانگی ئۆکراینا بشێوێنێت لە کاتێکدا زێلێنسکی سەرۆکی ئەم وڵاتە خۆی جووە.\nئیسرائیل پشتیوانی خۆی بۆ ئۆکرانیا لە هێرشە داگیرکارییەکانی ڕووسیاوە لە مانگی دوودا دەربڕیوە. بەڵام لە ترسی زیانگەیاندن بە پەیوەندییەکانی لەگەڵ مۆسکۆدا، کە کاریگەری لەسەر پرسی سوریای دراوسێی دەبێت، سەرەتا خۆی لە ڕەخنەی ڕاستەوخۆی مۆسکۆ پاراست و سزای فەرمی بەسەر دەسەڵاتی ڕووسیدا نەسەپاند.\nبەڵام پەیوەندییەکان زیاتر بشێوییان بە خۆیانەوە بینی، لاپید لە مانگی ڕابردوودا ڕووسیای بە ئەنجامدانی تاوانی جەنگ لە ئۆکرانیا تۆمەتبار کرد.


👫 ئارام مورادی کەسایەتییەکان\n📅 کاتی تۆمارکردن Feb 17 2018 3:40PM\nوەزشەوانێکی کوردی ڕۆژهەڵاتی کوردستانە، لە کێبڕکێی [ زۆرتر... 👁] ✖ ✖ ✖ 0 9 ✔ 70% ✍ س.ئـ. 17-2-2018 15:40:06\n👁 ئەم بابەتە 21,989 جار بینراوە\n👫 حامید فەلاحی کەسایەتییەکان\n📅 کاتی تۆمارکردن Feb 17 2018 3:02PM\nوەزشەوانێکی کوردی ڕۆژهەڵاتی کوردستانە، لە کێبڕکێی [ زۆرتر... 👁] ✖ ✖ ✖ 0 1 ✔ 68% ✍ س.ئـ. 17-2-2018 15:02:43\n👫 حەمید ڕەزا غیاسوەند کەسایەتییەکان\n📅 کاتی تۆمارکردن Feb 17 2018 3:30PM\nوەزشەوانێکی کوردی ڕۆژهەڵاتی کوردستانە، لە کێبڕکێی [ زۆرتر... 👁] ✖ ✖ ✖ 0 7 ✔ 70% ✍ س.ئـ. 17-2-2018 15:30:44\n👫 سەجاد ڕەزایی کەسایەتییەکان\n📅 کاتی تۆمارکردن Feb 17 2018 3:07PM\nوەزشەوانێکی کوردی ڕۆژهەڵاتی کوردستانە، لە کێبڕکێی [ زۆرتر... 👁] ✖ ✖ ✖ 0 2 ✔ 70% ✍ س.ئـ. 17-2-2018 15:07:51\n👫 فەرهاد مورادنەژاد کەسایەتییەکان\n📅 کاتی تۆمارکردن Feb 17 2018 3:10PM\nوەزشەوانێکی کوردی ڕۆژهەڵاتی کوردستانە، لە کێبڕکێی [ زۆرتر... 👁] ✖ ✖ ✖ 0 3 ✔ 70% ✍ س.ئـ. 17-2-2018 15:10:58\n👫 مەهدی کەریمیان کەسایەتییەکان\n📅 کاتی تۆمارکردن Feb 17 2018 3:18PM\nوەزشەوانێکی کوردی ڕۆژهەڵاتی کوردستانە، لە کێبڕکێی [ زۆرتر... 👁] ✖ ✖ ✖ 0 5 ✔ 70% ✍ س.ئـ. 17-2-2018 15:18:31\n👫 کامبیز مورادی کەسایەتییەکان\n📅 کاتی تۆمارکردن Feb 17 2018 3:22PM\nوەزشەوانێکی کوردی ڕۆژهەڵاتی کوردستانە، لە کێبڕکێی [ زۆرتر... 👁] ✖ ✖ ✖ 0 6 ✔ 70% ✍ س.ئـ. 17-2-2018 15:22:44\n👁 ئەم بابەتە 21,590 جار بینراوە\n👫 کوردستان زەندی کەسایەتییەکان\n📅 کاتی تۆمارکردن Feb 17 2018 3:52PM\nکچی وەرزشەوان عەباس زەندییە،لە ئاستی تەمەنی مێرمند [ زۆرتر... 👁] ✖ ✖ ✖ 0 11 ✔ 72% ✍ س.ئـ. 17-2-2018 15:52:40


ماوەیەك لەمەوبەر پاڵەوانێتی بالەی پەروەردەكانی كوردستان لە شاری هەولێر بەڕێوەچوو و تیایدا پەروەردەی خوێندنی كوردی كەركوك پلەی دووەمی بەدەستهێنا كە پێكهاتەكەی سەرەكی تیپەكە یاریزانانی قەزاو ناحیەكان بوون.\nلەو بارەیەوە، وائیل قوربان، راهێنەری هەڵبژاردەی تۆپی بالەی خوێندنی كوردی پەروەردەی كەركوك بۆ ( هەواڵ ) وتی “ هۆكاری دەستنیشانكردنی یاریزانانی قەزاو ناحیەكان بۆ ئاستی بەرزیان دەگەڕێتەوە ئەوەیش بە هۆی بوونی بناغەیەكی پتەوی یارییەكە لەو شوێنانە “.\nهەروەها وتیشی:” پێكهاتەی تیپەكە لە كۆی دە 10 یاریزان (4)دانیشتووی شارۆچكەی پردێ بوون و (4)تریشیان دانیشتووی گوندی ( كەڵوڕ ) بوون “.\nراهێنەری هەڵبژاردی پەروەردەی كەركوك ئاماژەی بۆ ئەوەشكرد:” هۆكاری بێهێزی ئاستی تۆپی بالە لە ناو سەنتەری كەركوك، یەكەم قوتابخانەكان دواتر یەكێتی تۆپی بالەی كەركوك لێی بەرپرسن كە بایەخ بە خولی ئاست تەمەن بچووكەكان نادات “.\nوائیل قوربانی وتیشی:” وەكو خوێندنی كوردی پلانمان هەیە فێرگەی تایبەت بە یارییەكە لە شارۆچەكەی پردێ دروست بكەین ، بەدەر لەوەش سوود لە تووانایانە وەربگرین لە یانەكانی كەركوكدا هەن “.\n5/4/2019 12:41:44 PM


ئەمڕۆ مانچستەر سیتی رووبەڕووی ستووك سیتی دەبێتەوە\nئەمڕۆ دووشەم درەنگانی شەو یانەی مانچستەر سیتی پێشەنگی یانەكانی خولی نایابی ئینگلیزی دوایین یاریی ركابەرییەكانی گەڕی 30 خولەكە بەرامبەر یانەی ستووك سیتی ئەنجام دەدات.\nیارییەكە سەعات 11ی شەو بەكاتی كوردستان لەنێو یاریگەی بەریتانیا بەڕێوە دەچێت.\nپێپ گواردیۆلای راهێنەری یانەی مانچستەر سیتی ئامانجی ئەوەیە بەهەمان ئەنجامی یاریی چوون بەبێ ماندووبوونێكی زۆر سەركەوتن بەسەر یانەی ستووك سیتی بەدەست بێنێ، لە یاریی چووندا یانەكە بە 7-2 گۆڵ سەركەوتنی بەدەستهێنابوو.\nیانەی مانچستەر سیتی بۆ یارییەكەی ئەمشەو هەردوو یاریزان فرناندینیۆ و رەحیم ستێرلینگی بەدەستهێناوەتەوە كە ماوەیەكە بەهۆی پێكانەوە یاری ناكەن، هەروەها فابیان دێلفی یاریزانی هێڵی ناوەڕاستیش سزای راگرتنەكەی بەهۆی كارتی سوورەوە تەواو بووە و ئامادەیە بۆ یاریكردن.\nلای خۆشییەوە یانەی ستووك سیتی ئامانجی ئەوەیە بە پشتبەست بە یاریگە و جەماوەر باشترین ئاست لە یارییەكەدا پێشكەش بكات و رووبەڕووی سەركەوتنە یەك لە دوای یەكەكانی یانەی مانچستەر سیتی ببێتەوە تا لە دۆزەخی دابەزینی خولی نایابی ئینگلیزی بۆ وەرزی داهاتوو رزگاری بێت.\nجێی باسە یانەی مانچستەر سیتی بەر لە تەواوبوونی خولی نایابی ئینگلیزی بە 9 یاریی ئێستا بەكۆكردنەوەی 78 خاڵ لە ریزبەندی یەكەمی یانەكاندایە و تەنیا بە 4 سەركەوتنی تر بەفەرمی دەبێتە پاڵەوانی ئەمساڵ.


هونه‌ری کوردیی به‌شێوه‌یه‌ک زامداره، که ده‌شێت به چه‌نده‌ها زانای سانا چاره‌سه‌ر نه‌کرێت. به‌م ڕۆژگاره هونه‌ری کوردیی هه‌تک ده‌کرێت و هه‌مووشمان ته‌ماشاکه‌رین. له‌م هه‌تکردنه‌دا هه‌موومان به‌شدارین، چونکه نه‌ک بێده‌نگین، به‌ڵکوو په‌سه‌ندێتیش ده‌ده‌ین به کاره‌کانی خه‌ڵکانێک، که ناویان هونه‌رمه‌نده. به‌م ڕۆژگاره نه‌ک گوێمان له موسیکی ناڕه‌وا ده‌بێت، به‌ڵکوو شه‌رمیش ده‌که‌ین له‌وه‌ی، که ده‌نگه ده‌نگ و ته‌قه ته‌قێکی ئاوهاش ناوبنرێت موسیک و مۆرکی کوردیشی پێوه بنرێت. به‌م ڕۆژگاره گوێمان له تێکستی وه‌ها ده‌بێت، که ته‌ریق ده‌بینه‌وه، ئه‌مجۆره تێکستانه چ وه‌ک لیریک بناسێنین و چ بشیانبکه‌ین به موڵکی کورد. لێره‌دا ده‌توانین ته‌نها بڵێین، سووپاس بۆ وه‌زاره‌تی ڕۆشنبیریی، که له دوای ڕاپه‌ڕینه‌وه هه‌تا ئێستا هونه‌ری کوردیی به‌م ئاقاره‌دا بردووه.\nله چه‌ند ڕۆژی ڕابردوودا ئاشنای تیپی مۆسیقای پاییز بووم، ئه‌م تیپه به‌شێکی گه‌وره‌یان منداڵ و گه‌نجن. ئه‌مانه خاوه‌نی به‌هره‌یه‌کی گه‌وره‌ن، خاوه‌نی توانایه‌کی گه‌وره‌ن، ده‌شێت ته‌مه‌نێکی که‌میان هه‌بێت، لێ به دڵنیاییه‌وه کۆمه‌ڵێک ڕۆحی پیرن، که ته‌نها و ته‌نها بۆ ئه‌وه له‌دایک ده‌بنه‌وه، که درێژه به بوونیان بده‌ن، درێژه‌دان وه‌ک بوونه‌وه‌ری موسیک، وه‌ک چ خودی دیۆنیسۆس و چ نه‌وه‌کانی. کارزان میرانیی گه‌نجتریین هونه‌رمه‌ندی ئه‌م تیپه‌یه، خاوه‌نی ده‌نگێکی به‌سۆز و زێڕیینه. کاتێک ده‌ڵێ، به‌فرێک به "با"ی ده‌بارێت ڕێگای کانی لێگرتووم، نه‌ک به ته‌نها مووی جه‌سته‌ت گرژ ده‌بێت، به‌ڵکوو تامه‌زرۆیه‌کی ڕۆحییت تێدا دروستده‌بێت، که چه‌ندیینجار له‌سه‌ر یه‌ک گوێت له‌م ڕسته هه‌ژێنه‌ره بێت.\nبه‌شێکی گه‌وره‌ی تازه پیاکه‌وتوانی باشووری کوردستان، به‌شێکی گه‌وره‌ی ته‌قه‌ته‌قکه‌ره‌کانی باشووری کوردستان پێویسته ته‌ماشای ئه‌م تیپه بکه‌ن و شه‌رم له خۆیان بکه‌ن، گوێ له کارزانی میرانیی بگرن و شه‌رم له خۆیان بکه‌ن. شه‌رم بکه‌ن و بڕیاربده‌ن، که ده‌ستبه‌رداری موسیک بن و له‌وه زیاتر هونه‌ری کوردیی هه‌تک نه‌که‌ن. چ به‌خته‌وه‌رییه‌کی گه‌وره‌یه، که له‌ناو ئه‌م هه‌موو نائومێدییه‌دا، ئومێدێکی ئاوها ده‌رده‌که‌وێت. وه‌ک هه‌میشه له خۆرهه‌ڵاته‌وه مژده‌ی پاراستنی هونه‌ری کوردییمان پێده‌درێت. کاکه ناسری ڕه‌زاریی چه‌ند ساڵێک پێش ئێستا گووتی، هونه‌ر له سنه له‌دایک ده‌بێت، له سلێمانیی گه‌شه ده‌کات و له هه‌ولێر ده‌مرێت. ئه‌مه غه‌درێکی گه‌وره بوو له هه‌ولێری کرد. ئاخر ئه‌وه‌نده‌ی هونه‌ر له سلێمانییدا هه‌تکده‌کرێت به چاره‌کی ئه‌وه له هه‌ولێردا نه‌کراوه.\nبۆچیی گرنگیی به قووتابخانه‌ی هونه‌ریی نادرێت؟ بۆچیی گرنگیی به قووتابخانه‌ی موسیک نادرێت؟ بۆچیی یاسایه‌ک بۆ به‌رهه‌می کوردیی چێناکرێت؟ نه‌ک بۆ ئه‌وه‌ی سانسۆر بخه‌ینه سه‌ر هونه‌ر، به‌ڵکوو بۆ ئه‌وه‌ی هونه‌ر و موسیکی کوردیی بپارێزین له هه‌تککردن. دواجار هونه‌ر و موسیکی کوردیی به‌شێکه له ڕۆحمان، غه‌درێکی گه‌وره‌یه به به‌رپرسیارێتییه‌وه مامه‌ڵه‌ی له‌گه‌ڵدا نه‌که‌ین. ئاخر کاتێک پێویستمان به ئارامیی و گه‌ڕانه‌وه‌یه بۆ قوڵایی خود، هه‌میشه په‌نا ده‌به‌ینه به‌ر موسیک، ئه‌گه‌ر موسیکێکیش شکنه‌به‌ین، که په‌نای بۆ به‌رین، ئه‌وا ته‌نهاتریین ته‌نهاکانی جیهان خۆمان ده‌بین.


کچانی چل کەزی دەنگە ونبووەکانی بادینان زیندوو دەکەنەوە - RojNews\nکچانی چل کەزی دەنگە ونبووەکانی بادینان زیندوو دەکەنەوە\nگروپی کچانی چل کەزی، بە ژەنینی دەف و گۆرانیی وتن، دەنگە ڕەسەنەکان زیندوو دەکەنەوە و دەیانەوێت ببنە پشتیوانییەک بۆ بیستنی دەنگی ژنانی بادینان.\nگروپی دەفژەنی کچانی چل کەزی، کە لە شاری دهۆک ـەوە هاتبوون بۆ شاری سلێمانی، ئەمڕۆ کاتژمێر ١١:٠٠ لە پارکی نالی شاری سلێمانی بە هاکاریی ڕێکخراوی pdo بە دەف ژەنین و وتنەوەی گۆرانییەکانی ئایشە شان، چالاکییەکیان ئەنجامدا.\nچالاکیی ئەو گروپە دەف ژەنە، لە چوارچێوەی هەڵمەتی بەرنگاربوونەوەی توندوتیژیی دژی ژنانە.\nڤیان مایی سەرپەرشتیاری گروپی چل کەزی و دەرهێنەری سینەما، ئامانجی چالاکییەکەیانی بۆ ڕۆژنیوز خستەڕوو و وتی: بە ئامانجی ئازادیی مرۆڤ، ئازادیی ژن و کلتور و وپاراستنی ڕاستینەی ژن، ئەم چالاکییەمان ئەنجامدا.\nڤیان، وتیشی:"دەمانەوێت پشتیوانیی لەو ژنانەی بادینان بکەین، کە لە دەرکەوتنیان لەناو کۆمەڵگا دەترسن و بەشدارییان پێبکەین لە پێشخستنی هونەر و زیندووکردنەوەی گۆرانییە ڕەسەنەکانی ناو کۆمەڵی کوردەواریی و بەتایبەت دەنگی ژنە گۆرانیبێژە ڕەسەنە ونبووەکان".\nلەناو چالاکییەکەدا جەخت لەسەر ئەوە کرایەوە، کە کە هەموو ژنان به پاڵپشتیکردنی یەکتر لە داهاتوودا و لەناو کوردستاندا دەبنە ڕێگاخۆشکەر بۆ ژنانی دیکە لە هەرشوێنێک بێت.


22/3/2020 02:15 PM\nپێگه‌ی هه‌واڵنێریی «ماڵی کتێبی کوردی» ڕۆمانی گۆڕەشار، ٢٠٣ لاپەڕەیە. بە شێوەی تاکبێژی دەروونی و مۆنۆلۆگ ڕەوایەت دەکرێ. وەگێر واتە ئەو کەسەی ڕۆمان دەگێڕێتەوە یەکەم کەسی تاکە، نەخۆشێکی دیالییزییە، زمان دەگرێ، لاوە، ئەهڵی خوێندنەوە و فیلمگرتنە، دەنگی بۆ گۆرانی گوتن خۆشە و لە بنەماڵەیەکی مامناوەندی شاریدا ژیان بەسەر دەبا. هەموو کەسایەتییەکانی تری ناو ڕۆمانەکە لە زەینی ئەو کەسایەتییەوە دەردەکەون. واتە گشتی ڕۆمانەکە لە فیلتێری زەینی کەسایەتی سەرەکییەوە تێدەپەڕێ.\nئەم بابەتە تایبەتە بە ماڵی کتێبی کوردی


ترامپ جارێکی ديكه لە به كۆرۆناوه گه‌ڕایه‌وه کۆشکی سپی\n2020-10-06 [04:38 AM]\nوەکو نمایشێکی نیشاندانی تەندروستی، پاش ئەویە هەلیکۆپتەرەکەی لە باخچەی کۆشکی پسی نیشتەوە، سەرۆک خۆی بە پلیکانەکاندا سەرکەوت بۆ بەلەکۆنەی یەکەمی کۆشکی سپی و لەوێ دەمامکەکەی لادا و هەردوو پەنجە گەورەی بەرزکردەوە وەکو هێمایەک بۆ ئەوەی کە باشە. سڵاوێکیشی لە هەلیکۆپەتەرەکەی مارینس یەک کرد کە لەوکاتەدا خەریک بوو بفڕێت. بەبێ ئەوەی دەمامکەکەی بپێجێتەوە پاشان سەرۆک ڕۆشتنە ناو کۆشکی سپییەوە کە لەوێش چاوەڕوانی گەیشتنی دەکرا.\nکاتێک ترامپ لە هەلیکۆپتەرەکە دابەزی و بەرەو شوێنی نیشتەجێبوونی لە کۆشکی سپی دەڕۆشت، ڕاوەستاو ڕوویکردە کامێراکان و پەنجە گەورەی بەرزکردەوە. لەوکاتەدا لەلایەن پرسیاری ئەوەی لێکرا ڕەوشی تەندروستی چۆنە؟ بە هێواشی وەڵامی دایەوە " زۆر باش".


مەترسی لەسەر خوێندکارانی کورد لە خورماتوو هەیە\nYou are at:Home»تەوەر»هەواڵ»تایبه‌ت»مەترسی لەسەر خوێندکارانی کورد لە خورماتوو هەیە\nBy nuche.net on\t 2018/04/14 تایبه‌ت, کوردستان, گرنگ\nبەشێکی زۆر لە قوتابییەکانی دانیشتووی خورماتوو لە ترسی هێزەکانی حەشدی شەعبی، مەترسی ئەوەیان لەسەرە ساڵێکی خوێندنیان بفەوتێت. بەرپرسێکی پارتی لەو ناوچەیە دەڵێت “پێویستە لە لایەن حکومەتی هەرێمی ئاوڕی جددییان لێبدرێتەوە، چوونکە مامۆستاکان هەموویان حکومەتی هەرێم دایمەزراندوون.\nبەگوێرەی زانیارییەکان، هێشتا ٨٠%-ی ئاوارەکانی خورماتوو نەگەڕاونەتەوە و ئەوانەشی گەڕاونەتەوە لەقوتابخانەکاندا هاوکاری ناکرێن و هیشتا کۆدی بەشداریکردن لە تاقیکردنەوە وزارییەکانیان پێندراوە.\nوه‌زاره‌تی په‌روه‌ده‌ی عێراق، له دوایین نووسراویدا داوای له په‌روه‌رده‌ی سه‌ڵاحه‌دین كردووه، ئه‌و خوێندنگا كوردییانه‌ی له خورماتوو خوێندكاریان كه‌مه بیناكانیان بدرێته خوێندنی عه‌ره‌بی و توركمانی.\nهەر بەپێی زانیارییەکان، له خورماتوو ١٣ خوێندنگا هه‌یه، كه به‌شێكی زۆریان خه‌ڵكی ناوچه‌كه له‌سه‌ر ئه‌ركی خۆیان دروستیان كردووه، له كۆی ٤٣٠ مامۆستای ئه‌و سنووره، ته‌نیا ٨٠ مامۆستایان گه‌ڕاونه‌ته‌وه خورماتوو. ئه‌وانه‌ی دیكه هێشتا ئاواره بوونه و له ترسی دۆخی ئه‌منی شارۆچکه‌كه نایانه‌وێ بگه‌ڕێنه‌وه.\nلە لێدوانێکی تایبەت بە نوچەنێت، ئەرسەلان عەلی بەرپرسی ناوچەی پارتی (پ.د.ک) لە خورماتوو، لەبارەی رەوشی خوێندنگە کوردییەکان رایگەیاند، لە رووداوەکانی ١٦ی ئۆکتۆبەر خەڵکی خورماتوو ئاوارە بوون هەریەک لە شوێنێک نیشتەجێ بوون، و زۆریەک لەو مامۆستایانە نەگەڕاونەتەوە لە شارەکانی هەرێمئ کوردستان نیشتەجێ بووون، لەهەمان کاتدا ژمارەیەک خەڵک گەڕوانەتەوە، بەڵام زۆربەی مامۆستاکان نەگەڕاونەتەوە.\nئەرسەلان عەلی دەڵێت، خەڵک سێ مانگی سەرەتا هەر نەگەڕابووەوە بۆیە ئەو ماوە خوێندنە لەدەستچوو و کاریگەرییەکی نەرێنی کردۆتە سەر خوێندنی کوردی لەو قەزایە، پێویستە لە لایەن حکومەتی هەرێمی ئاوڕی جددییان لێبدرێتەوە، چوونکە مامۆستاکان هەموویان حکومەتی هەرێم دایمەزراندوون.\nئەو بەرپرسە حزبییە، کە خەڵکی خورماتووە ئاماژەی بەوەدا، ئەو بارودۆخە ئەمنییە ناسەقامگیرەی ئێستا لە خورماتوو هەیە، ناتوانرێ گوشار بخرێتە سەر مامۆستاکان تاکو بگەڕێنەوە. چوونکە ئەوانیش وەڵامی خۆیان هەیە، هەم لە رووی ئەمنی، هەمیش لەرووی ماڵ و حاڵیان، کە هەموویان ماڵەکانیان تاڵان کراوە و ناتوانن بگەڕێنەوە.\nسەبارەت بە خوێندنی منداڵە ئاوارەکان لە ناوچەجیاوازەکانی هەرێم گوتی، زۆربەی هەرەزۆری بنەماڵەکان لە شار و شارۆچکەکان و گوندەکان لە هەرێم منداڵەکانیان لە چوونەتەوە بەر خوێندن. دەشڵێت “وەزارەتی پەروەردەی هەرێم، بڕیاری دەرکردووە بۆ ئەو خوێندکارانەی لە خوورماتوو دەخوێنن، کە بەهەر شێوەیەک بوو بەساڵی نەکەوتن بۆیان هەژمار بکرێت”.


◄ ئەنجام: Found 274, page 1 of 28 Items per page: 🗐 1 🗐 5 🗐 10 🗐 25 🗐 50 🗐 100\n📅 04-02-2020 رێکەوت و رووداو\n👁 ئەڤ بابەتە 79,527 جار هاتیە دیتن\nباکووری کوردستان - رازیە تورگوت، رێزان ساریجا، سە [ زێدە... 👁] ✖ ✖ 40 7 ✔ 99% ✍ هـ.ب. 1-1-2020 0:19:15\n📅 05-11-2018 رێکەوت و رووداو\nباکووری کوردستان - لە دانیشتنی دادگای فیگەن یوکسە [ زێدە... 👁] ✖ ✖ 11 8 ✔ 99% ✍ هـ.ب. 1-10-2018 21:09:58\n📅 07-09-2019 رێکەوت و رووداو\n👁 ئەڤ بابەتە 1,266 جار هاتیە دیتن\nباشووری کوردستان - شاندی پارتی دیموکراتیکی گەلان [ زێدە... 👁] ✖ ✖ 9 1 ✔ 99% ✍ هـ.ب. 2-8-2019 7:46:59\n📅 08-11-2018 رێکەوت و رووداو\n👁 ئەڤ بابەتە 3,279 جار هاتیە دیتن\nباکووری کوردستان - شەوی رابردوو، زینەت ئالگان هاو [ زێدە... 👁] ✖ ✖ 13 6 ✔ 99% ✍ هـ.ب. 1-10-2018 21:09:58\n📅 09-03-1981 رێکەوت و رووداو\n📅 دەمێ تومارکرنێ Mar 9 2017 11:18PM\n👁 ئەڤ بابەتە 4,751 جار هاتیە دیتن\n- حەسیب دوانزە ئیمامی و 23 هاوڕێی تری لە گوندی مەل [ زێدە... 👁] ✖ ✖ ✖ 0 1 ✔ 68% ✍ هـ.ب. 9-3-2017 23:18:02\n📅 10-03-2020 رێکەوت و رووداو\n👁 ئەڤ بابەتە 14,809 جار هاتیە دیتن\nباکووری کوردستان - لە ناوچەی نێوان لیجە و پاسوری [ زێدە... 👁] ✖ ✖ 12 0 ✔ 99% ✍ هـ.ب. 1-2-2020 15:05:16\n📅 11-01-2019 رێکەوت و رووداو\n👁 ئەڤ بابەتە 3,784 جار هاتیە دیتن\nباکووری کوردستان - ئەندامانی مەجلیسی پارتی دیموکر [ زێدە... 👁] ✖ ✖ 15 18 ✔ 99% ✍ هـ.ب. 1-12-2018 21:11:57\n📅 13-02-2020 رێکەوت و رووداو\n👁 ئەڤ بابەتە 67,027 جار هاتیە دیتن\nباکووری کوردستان - بەهۆی بارینی بەفرەوە رێگای نێو [ زێدە... 👁] ✖ ✖ 29 7 ✔ 99% ✍ هـ.ب. 1-1-2020 0:19:15\n📅 13-06-2019 رێکەوت و رووداو\n👁 ئەڤ بابەتە 2,881 جار هاتیە دیتن\nباکووری کوردستان - دادگەیەکی دەوڵەتی تورک سزای سا [ زێدە... 👁] ✖ ✖ 32 0 ✔ 99% ✍ هـ.ب. 11-5-2019 9:13:06\n📅 14-02-2014 رێکەوت و رووداو\n📅 دەمێ تومارکرنێ Feb 14 2014 1:07PM\n👁 ئەڤ بابەتە 10,397 جار هاتیە دیتن\nباکووری کوردستان - تەقینەوەیەک لە شاری ئامەد رووی [ زێدە... 👁] ✖ ✖ ✖ 0 1 ✔ 82% ✍ هـ.ب. 14-2-2014 13:07:30


دەستپێشخەرییەک بۆ فراوانکردنی چارەسەری نەخۆشی شەکرە\nی مانگی یازده ١٤, ٢٠١٩\nڕێکخراوی تەندروستی جیهانی دەستپێشخەرییەکی نوێی دەستپێکرد کە بڕوا دەکرێت کارئاسانی زیاتر دەکات بۆ بەدەستهێنانی ئینسولینی نەخۆشی شەکرە بە نرخێکی هەرزان لە کاتێکدا ژمارەی تووشبووان بە نەخۆشی شەکرە هەتا دێت زیاتر دەبێت.\nزیاتر لە 420 ملیۆن کەس لە سەرانسەری جیهاندا نەخۆشی شەکرەیان هەیەو پێویستیان بە ئینسولینە تا بتوانن ژیانیان بەردەوام بێت. نەخۆشی شەکرە ئەو نەخۆشییەیە کە پێشا زیاتر لە وڵاتە دەوڵەمەندەکاندا هەبوو بەڵام ئێستا لە وڵاتە هەژارو و ناوەندییەکاندا باوە.\nلە بازاری جیهانیدا ڕێژەی کەرەستەی ئینسولین بە پێی پێویست هەیە، بەڵام دەرمانەکە زۆر گرانبەهایەو زۆر کەس ناتوانێت لە وڵاتانی بەرەوڕسکانچوودا ئەو دەرمانە بکڕێت. ڕێکخراوی تەندروستی جیهانی دەڵێت پێی وایەیەکەم بەرنامەی گونجاوی ئینسولین بە شێوەیەکی فراوان ژیانی خەڵکی هەژار ڕزگار دەکات و دەرمانەکە بە نرخێکی زۆر بە هەرزانتر وەردەگرن.\nئەو بەرنامەیە هەوڵێکە بۆ دابین کردنی دەرمانێکی کاریگەر و سەلامەت بۆ نەخۆشەکان. ئەمەر کوک بەڕێوەبەری یاساو ڕێساکانی دەرمان و تەکەنەلۆژیای تری ڕێکخراوی تەندروستی جیهانی دەڵێت " هەر کەسێک بەشداری لەو بەرنامەیەی ڕێکخراوەکە بکات دەشێ دڵنیابێت لەوەی کە دەرمانەکان پارێزراون و کاریگەرییان دەبێت." ئەو دەشڵێت " ئێمە هیوادارین بە زیادکردنی ژمارەی دەرمانی بە کوالیتی ئینسولین نرخەکانیش کە ببنەوە"\nسێ کۆمپانیای گەورە بازاری جیهانی ئینسولینیان کۆنترۆل كردووە. ئەوان نرخێکیان بۆ ئەو دەرمانە داناوە کە بۆ زۆر کەس و وڵات ئەمە نرخە زۆرە. لە وڵاتە یەکگرتووەکانی ئەمەریکا بە شێوەیەکی گشتی بۆ کەسێک کە نەخۆشی شەکرەی هەبێت دەرمانەکانی 450 دۆلاری لە مانگێکدا تێدەچێت.\nبۆ ئەم دەستپێشخەرییەش ڕێکخراوی تەندروستی جیهانی زانیارییەکانی لە 24 وڵات و ناوچەی جیهاندا کۆکردۆتەوە. لە ژمارەیەک لەو وڵاتانەدا زانیارییەکان نیشانی دەدەن ڕێژەی تێچوونی مانگێک دەرمانی ئینسولین لە نێوان 15 بۆ 20 لەسەدای داهاتی کارمەندێکە.\nنەخۆشی شەکرە یەکێکە لەو نەخۆشیانەی کە یەکێکە لە هۆکارە سەرەکییەکانی مردن لە جیهاندا. دەشێ ئەم نەخۆشییە ببێتە هۆکاری جەڵدەی دڵ و مێشک، ڕاوەستانی گورچیلە، لەدەستدانی بینایی ولەدەستدانی توانایی قاچ.\nلە هەمانکاتیشدا بەرزی کێش و نەخۆشی قەڵەوی و هەروها وەرزش نەکردن هۆکاری سەرەکین بۆ توش بوون بە نەخۆشی شەکرەی جۆری دوو کە باوترین جۆری شەکرەیە.\nئەم نەخۆشییە بە ئینسولین چارەسەر دەکرێت و زۆربەی جار دەشێ بە گۆڕانی شێوازی ژیان، وەرزش کردن و خۆراکی تەندروست، ڕێگەری لێ بگیرێت.


دەستاودەستی دەسەڵات لە سەردەمی سەلەفی ساڵح\nمەسەلەی دوای قۆناغی پێغەمبەرایەتی، لە هەر سەردەمێكدا بە جۆرێك لە کەسێكەوە بۆ کەسێكی تر گوازراوەتەوە. ئەوەی ئێمە لەم باسەدا دەمانەوێ تیشکی بخەینە سەر ئەو سەردەمە کە لەناو کەلەپووری ئیسلامیی بە گشتی و ئەهلی سوننە بە تایبەت و ئەهلی حەدیس بە تایبەتتر بە سەردەمی زێڕین و پێشینانی چاك ناسراون واتە سەلەفی ساڵح.\nئەڵبەت نامانەوێ درێژە بەوە بدەین کە مانای سەلەف؟ سەلەف کێن؟ بەڵام بە پوختی ئەوەی باس لەوانەیە لە سێ سەدەی یەكەمی ئیسلام ژیاون(١). گەر لە لەدایكبوونی خودی پێغەمبەر (د.خ) حسێب بکەین دەکاتە (٥٣) ساڵی پێش کۆچ، تا ساڵی (٢٤٧ک)، بەڵام گەر لە هاتنی سرووش و بانگەوازی پێغەمبەرایەتییەوە حسێبی بکەین، واتە سەرەتای قۆناغی (١٣) ساڵی بانگەوازی ئیسلامی لە مەککە، بەمەش دەکاتە (١٣) ساڵی پێش کۆچ تا (٢٨٧ک)، گەر هەر کۆی سەدەی یەکەمی کۆچییش بە سەدەی پێغەمبەرایەتی حسێب بکەین، ئەوا دەکا لە یەکی کۆچی تا ساڵی (٣٠٠ک) بەو سەردەمە حسێبە کە بە چاکترین و فەزڵترین سەدە حسێبە بەپێی گێڕانەوەی ئەهلی حەدیس.\nلەم باسەماندا دەمانەوێ بە پشتبەستن بە سەرچاوە مێژووییەکان، ئاماژە بە چەند زانیارییەکی ژمارەیی بکەین. بۆ ئەم دیاردەیە داخۆ دەستاودەستی دەسەڵات لەم چواردە سەدەیە چۆن چۆنی بووە. ئەڵبەت لەم باسەدا نامانەوێ مێژووی ژیاننامەی یەك بە یەكی حوکمدارانی ئەو مێژووە بخەینەڕوو، بەڵكو دەمانەوێ ئاماژە بە هاتنە سەر حوکمی هەریەکەیان و پەیوەندی بە حوکمی پێش خۆی و دوای خۆی بکەین.\n# سەلەفی # ئیسلامی سیاسی\nبەرگری کردن لە ڕیفۆرمی ئایینی


ده‌وترێت توركی ئه‌بوحه‌مه‌د یه‌كێكه له سه‌ركرده به‌ناوبانگه‌كانی میلیشیاكانی سه‌ر به سوپای پاسداران. [خاوه‌نی وێنه: ئاژانسی هه‌واڵی مه‌شریقی ئێرانی]\nسوپای پاسداران هه‌ڵمه‌تێكی چڕی دامه‌زراندنی میلیشیایه‌كی نوێی ئه‌نجامداوه له چه‌ند به‌شێكی دێره زووری سوریا، به‌تایبه‌تی له‌نێو ناوچه گوندنشینه خێڵه‌كییه‌كانی ناوچه‌كه‌دا، چالاكوانێكی ناوخۆ وتی.\nچالاكوانی دێره زوور، جه‌میل عابد به دیارونای وت سوپای پاسداران ده‌ستیكردووه به دروستكردنی میلیشیایه‌كی نوێ له دێره زوور له‌ژێر ناوی جه‌یش قورا (سوپای گونده‌كان).\nعابد وتی بۆ پڕكردنه‌وه‌ی یه‌كه‌كانی، پیاوی خێڵه‌كانی له ناوچه گوندنشینه‌كان و گه‌نجانی شاره‌كانی دێره زوور، ئه‌لبو كه‌مال و مه‌یادینی كردۆته ئامانج.\nوتی زۆربه‌ی یه‌كه خێڵه‌كییه‌كان كه له ناوچه‌كه ده‌ركه‌وتوون ده‌خرێنه ژێر ناوێكی نوێوه بۆ دروستكردنی میلیشیایه‌كی گه‌وره‌تر كه به‌ته‌واوی سه‌ر به سوپای پاسداران ده‌بێت.\nلێره‌دا چه‌كدارانی فه‌وجی فاتیمیونی پشتیوانیكراو له‌لایه‌ن سوپای پاسدارانه‌وه ده‌بینرێن. میلیشیاكه له پارێزگای دێره زووری سوریا ئاماده‌یی هه‌یه. [خاوه‌نی وێنه: هه‌ژماری فاتیمیون له تویته‌ر]\nنه‌واف راغب به‌شیر (ناوه‌ند) سه‌ركردایه‌تی میلیشیایه‌كی خێڵه‌كی ده‌كات كه سه‌ر به سوپای پاسدارانه له دێره زووری سوریا. [خاوه‌نی وێنه: په‌یجی جۆرف نیوس له فه‌یسبووك]\nعابد وتی هێزێكی له‌مجۆره له‌توانایدا ده‌بێت كۆنترۆڵی ئه‌و ناوچانه بكات و ئاماده‌یی و كاریگه‌ریی هێزه‌كانی رژێمی سوریا و روسیا سنووردار بكات.\nوتیشی: "سوپای پاسداران بنكه‌یه‌كی ناوه‌ندی بۆ جه‌یش قورا كردۆته‌وه له ناحیه‌ی به‌ند سه‌عیدی شاری دێره زوور، كه زۆربه‌ی ئه‌و دامه‌زراوانه‌ی سوپای پاسدارانی لێیه كه له ناوچه‌كه چالاكن."\nهه‌ڵمه‌تێكی چڕ بۆ راكێشانی ئه‌ندامان\nعابد وتی میلیشیا نوێیكه زۆر به‌چڕی بانگه‌شه‌ی بۆ ده‌كرێت له په‌رستگه ناوخۆییه‌كانه‌وه، له‌كاتێكدا دانیشتوانی شاره‌كه تێبینییان كردووه كه ئه‌مه "رێكخراوترین هه‌ڵمه‌تی دامه‌زراندنی سوپای پاسدارانه تا ئێستا".\nناوبراو وتی پێده‌چێت سوپای پاسداران ته‌ركیز بخاته سه‌ر ئه‌و ناوچانه‌ی پێشتر هێزه‌كانی روسیای لێبوون بۆ به‌ده‌ستهێنانی لایه‌نگریی دانیشتوانه نێوخۆییه‌كان بۆ دروستكردنی چه‌ند هێزێك كه دڵسۆزی ئه‌وان بن.\nوتیشی سوپای پاسداران سوود له پێویستیی پاراستن و ئه‌منیه‌تی دانیشتوانه‌كه ده‌بینێت، له‌گه‌ڵ پێویستییه داراییه‌كانیان.\nوتی نفوزی رژێمی سوریا به‌هێواشی كه‌مده‌بێته‌وه به قازانجی ئاماده‌یی ئێران و سنوورداركردنی ئاماده‌یی هێزه‌كانی رژێم بۆ چه‌ند دامه‌زراوه‌یه‌كی كه‌م كه هیچ كاریگه‌رییه‌كی راسته‌قینه‌یان نییه.\nسوپای سوریا و هێزه‌كانی میلیشیای به‌رگریی نه‌ته‌وه‌یی هیچ ئاماده‌ییه‌كی راسته‌قینه‌ی سه‌ربازییان له ناوچه‌كه نییه. ئاماژه‌ی به‌وه‌ش كرد كه ئه‌ندامانی میلیشیاكه ده‌ستیانكردووه به رۆیشتن بۆ جه‌یش قورا كه تازه پێكهێنراوه.\nئێوه تایه‌فه‌گه‌رایه‌كی به‌دن كه درۆ بڵاوده‌كه‌نه‌وه.


بڵاوکردنەوە/ نووژەنکردنەوە: 2013-12-29\nکاتکۆ یان کاژێر؟!\nماوەیەکە چەند تەلەفزیۆنێک لە تەلەڤزیۆنەکانی باشووری کوردستان، وشەی (کاژێر)یان گرتووە بە دەمەوە و وەک بڵێی دوو کەروێشکیان لە هێلانەیەکدا دیبێتەوە و بەکاری دێنن. دیارە ئەم وشەیە کورتکراوەی واژەی (کاتژمێر)ە و لە جێگای پەیڤی (ساعە) دانراوە، لە کاتێکدا وشەیەکی هەڵەیە و کاژێر لە زمانی کوردیدا واتای سەعات نادا و واتایەکی دیکە دەگەیەنێت کە لە خوارەوە لە سەری دەدوێم.\nکاتژمێریش دێریکەکەی زۆر کۆن نییە و نەگەییشتۆتە سەد ساڵ لە کوردستان کە ئەم وشەیە هاتۆتە بەر کار. وەک من بزانم ئەم وشەیە لە سەردەمی کۆڕی زانیاریدا ڕۆنراوە و بەکار براوە.\nئامێری کاتژمێر (سه‌عات)، له ئینگلیزیدا ده‌بێته: واچ Watch . سەعات (ساعة)، وشه‌یەکی عه‌ره‌بییه، که له فارسی و زۆر زمانی دیکه‌ی وه‌کوو ئه‌رمه‌نی و ئازه‌ری و تاجیکی و به‌لووچی و تاڵشی و تورکمانی و هی دیکه‌دا به‌کار ده‌چێت. کە وابوو "کاتژمێر" له جێگای مه‌کینه‌ی سه‌عات (ساعة) که به ئینگلیزی ده‌بێته: واچ Watch دانراوه و له نووسیندا به‌کار ده‌چێت و وشه‌یه‌کی جوانه و جێی خۆی گرتووه، به‌ڵام کاتژمێر وه‌ک له سه‌ره‌وه باسم کرد، بۆ ده‌زگای سه‌عات یان ئه‌و ئامێره‌ی که کات (Time)ه‌که ده‌ژمێرێت به‌کار ده‌برێت.\nکاتژمێر، زه‌مان یان تایم یا کاتت بۆ ده‌ژمێرێت. ئه‌و "کات"ه‌ی که مه‌کینه‌که ده‌یژمێرێت و کۆ ده‌بێته‌وه و ده‌بێته٦٠ خوله‌ک، به‌و ٦٠ خوله‌که که هه‌ر خوله‌کێک ٦٠ چرکه (ثانیه)یه، ده‌وترێت: کاتکۆ، نەک کاژێر. واته کاتکۆ، کۆی ئه‌و چرکه و خوله‌کانه‌یه که له کاتژمێر (سەعات)ێک پێک دێ و کۆ ده‌بێته‌وه.\nبه‌کورتی، وەک لە سەرەوە ئاماژەم پێ کرد، کاتژمێر ده‌بێته: ئامێری سەعات کە بە ئینگلیسی (واتچ)ی پێ دەڵێن؛ بەڵام کاتکۆ، کە کۆکراوەی کاتەکەس، کۆی ٦٠ خوله‌ک (٦٠ ده‌قیقه)یە کە هه‌ر خوله‌کێکی دەبێتە: ٦٠ چرکه (٦٠ ثانیه). کە وابوو، کاتکۆ درووستە نەک کاژێر.\nکاتکۆ: ناوە؛ ناوی به‌رکارە؛ کاتکۆ واته کۆی ٦٠ خوله‌ک (د‌قیقه) که کۆی ئه‌م کاته دەبێته سه‌عاتێک. له زمانی ئینگلیزیشدا تایم (Time) ده‌بێته: کات و کۆی ئه‌و کات (تایم)انه ده‌بێته: هاور (hour). به‌ڵام ئامێری کاتژمێر (سه‌عات)، له ئینگلیزیدا ده‌بێته: واچ Watch .\nسەعات (ساعة)، وشه‌یه‌کی عه‌ره‌بییه که له فارسی و زۆر زمانی دیکه‌ی وه‌کوو ئەرمەنی و ئازه‌ری و تاجیکی و به‌لووچی و تاڵشی و تورکمانی و هی دیکه‌دا به‌کار دەچێت. له کوردستان به سه‌عات ده‌ڵێن (کاتژمێر)، وه‌لێ "کاتژمێر" له جێگای مه‌کینه‌ی سه‌عات (ساعة)؛ له نووسینیشدا کاتژمێر به‌کار ده‌چێت و وشه‌یه‌کی جوانه و جێی خۆی گرتووه، به‌ڵام کاتژمێر وه‌ک له سه‌ره‌وه باسم کرد، بۆ ده‌زگای سه‌عات یان ئه‌و ئامێرەیە که کات (Time)ه‌که ده‌ژمێرێت. کاتکۆ، کۆی ئه‌و چرکه و خوله‌کانه‌یه که له کاتژمێر (سه‌عات)ێک پێک دێ و کۆده‌بێته‌وه. به‌کورتی، کاتژمێر ده‌بێته: ئامێری سەعات؛ کاتکۆ ده‌بێته: کۆی ٦٠ خوله‌ک (٦٠ ده‌قیقه)؛ هه‌ر خوله‌کێکیش ٦٠ چرکه (٦٠ ثانیه)یه.\nکاتێک چانیله‌ی کاتژمێر (عقربه ساعت)، له خاڵی هیچ (صفر)ه‌وه ده‌ست پێ ده‌کات و به گه‌وه‌ی ژماره‌کانی ئامێره‌که‌دا ده‌سووڕێت و دێتەوه جێگای خۆی، هه‌ر چرکه‌یه‌کی (ثانیه)یه‌که و هه‌ر سووڕێکیشی خوله‌ک (دقیقه)یه‌که؛ ئه‌و چانیله‌یه به‌هۆی ئامێره‌که‌وه یه‌که‌ی کات ده‌پێوێت، ئه‌و ده‌مه‌ی که ئه‌و چانیله‌یه به سووڕانه‌وه به بازنه‌ی ژماره‌کاندا دیاری ده‌کات، ده‌بێته: ده‌م یان کات و کاتکۆی لێ وەدی دێت.\nوەک لە سەرەوە وتمان: له زمانی ئینگلیزیدا به کاتژمێر وه‌ک وتمان ده‌وترێت: واچ Watch و به کۆی تایم یان ئه‌و کاته‌ی که ئامێره‌که ده‌یپێوێت، ده‌وترێت: هاور (hour)، به‌ڵام کاته‌که یان زه‌مانی پێوانه‌که ده‌بێته تایم (Time). ئێمه‌ش ده‌بێت به سەعات یان واچ بڵێین: کاتژمێر و به هاور یان زه‌مانی سه‌عاته‌که بێژین: کاتکۆ، نەک کاژێر. کاژێر هه‌ڵه‌یه و، کاژێر بۆ ئێرزابوون واته ڕه‌حه‌تبوون به‌کار ده‌چێت و وشه‌یه‌که هیچ پێوه‌ندییه‌کی به کاتژمێر و کاتکۆوه نییه. جگە لەوە ئەگەر وشەی "کاژێر" لێک بدەینەوە "کا" + "ژێر" = "کاژێر"، هیچ واتایەک نابەخشێت، بۆیە وشەیەکی گونجاوتر لەوە پێویستە کە بە ڕای ئێمە "کاتکۆ" گونجاوە.\nئێمه‌کاتێک که کاتژمێرمان پێ نه‌بێت یان ده‌ستمان به کارێکه‌وه به‌ند بێ و دوور بین له ئامێری کاتژمێر، له یه‌کێک ده‌پرسین: کاتژمێر چه‌نده؟ ئه‌ویش له‌وه‌ڵامدا ده‌ڵێت: کاتژمێر پێنجی ئێواره‌یه؛ یان کاتژمێر سێ و نیوی دوای نیوه‌ڕۆیه؛ به‌ڵام ئه‌گه‌ر بپرسین: چه‌ند سەعات ئیمڕۆ کارمان کردووه یان خه‌ریکی کارین، ده‌ڵێین: چه‌ند کاتکۆ ئیمڕۆ کارمان کردووه؟ یان چه‌ند کاتکۆیه خه‌ریکی کارین؟ له‌وه‌ڵامدا که‌سی به‌رانبه‌ر که پرسیارمان لێ کردووه ده‌ڵێت: هه‌شت کاتکۆیه خه‌ریکی کارین؛ یان هه‌شت کاتکۆیه له سه‌ر کار ماوینه‌ته‌وه.\nلە فۆلکلۆری کوردیشدا هاتووە:\nچه‌ند کاتکــۆ چاوه‌ڕوان بووم\nبه تـه‌مـای کـاتی ژووان بووم\nهه‌ر نه‌هـــات و له گــــۆ چووم \nله نــــاو خـه‌فه‌تـــــدا رۆ چووم هۆنراوه‌ی گه‌لێری\nله زمانی فارسیدا، به ئامێره‌که و به یەکەی پێوانی کاتەکەش هه‌ر ده‌وترێت "ساعت"، بەڵام لە زۆربەی زمانە ئورووپایییەکاندا بۆ هەر دوو مەبەستەکە دوو وشە هەیە بۆ نموونە لە زمانی سویدیدا بە ئامێرەکە دەوترێت (klocka) و بە یەکەی پێوانی کاتەکە دەوترێت (timme).\nئامێری ژماردنی کات: کاتژمێر = watch, clock, period = ساعت\nیەکەی پێوانی کات: کاتکۆ = hour, o'clock, time, timepiece = ساعت\nنموونە لە ڕستەدا:\nکاتژمێر ١٨ فڕۆکەکەم دەفڕێت و پاش ٦ کاتکۆ دەگەینە کوردستان.\nلە کۆتاییدا وەک ئەندامانی (یاگەی زمانی کوردی)، وەکوو دڵسۆزی، داوا لە تەلەڤزیۆنەکان دەکەین، وشەی کاژێر لابەرن و وشەی کاتکۆی لە جێگا دابنێن، یان وەکوو فارس کە بۆ هەر دوو دۆخەکە، وشەی (سەعات)ی بۆ کار دێنن، ئێوەش بڵێن: کاتژمێر و ئیتر دەست لە بەرۆکی کاژێر بەردەن.


سیسته‌می ده‌ماغ و ده‌مار\nچ جۆره سوپه‌رکۆمپیته‌رێک له کاتی ئێستا ده‌توانیت چیڕۆک بنووسێته‌وه و پرسیاری بیرکاری ساغبکاته‌وه و وێنه بکێشێت و گه‌مه بکات و به چاو ببینێت و ده‌نگی که‌سێکی تر ببیستێت و وه‌ڵام بداته‌وه و بۆن لێکبداته‌وه ..هتد؟ مێکشک و ده‌ماره‌کانی تۆ ده‌توانن ئه‌و هه‌موو کاره‌بکه‌ن. ئایا هه‌ست ده‌که‌یت کۆمپیته‌رێک هه‌بێت وه‌ک ده‌ماغی تۆ؟!\nتۆ بیر ده‌که‌یه‌وه به یارمه‌تی ده‌ماغت، هه‌روه‌ها ده‌ماغت نیشانه ده‌نێرێت به‌ناو تۆڕێک پێیان ده‌وترێت سیسته‌می ده‌ماری. ئه‌م نیشانانه به قاچه‌کانت ده‌ڵێت که ده‌ست بکه‌ن به ڕۆیشتن به خێرایی یاخود له‌سه‌رخۆ، به گه‌ده‌ت ده‌ڵێت کار بکات..هتد زۆرێک له‌م کردارانه به ئه‌نجام ده‌گه‌یه‌ندرێن به‌بێ ئه‌وه تۆ بیریان لێبکه‌یته‌وه. ده‌ماغت به دڵت ده‌ڵێت لێبدات، هه‌روه‌ها به سیه‌کانت ده‌ڵێت هه‌ناسه بده‌ن هه‌رچه‌نده ئه‌گه‌ر تۆ نووستبیشی.\nده‌ماغت کۆنتڕۆڵی هه‌سته‌کانت ده‌کات، وه‌ک خۆشی و شادی و ناخۆشی و خۆشه‌ویستی و توڕه‌یی و ترس...هتد هه‌موویان له ده‌ماغته‌وه دێن.\nده‌ماغ له چی پێکهاتووه؟\nده‌ماغ له زیاتر له 100 ملیۆن خانه‌ی ده‌ماری پێکهاتووه، وه‌ک گلۆپێکی ڕه‌نگ په‌مبه‌ی بۆر وایه. ڕووکه‌شی ده‌ماغ لۆچ لۆچه، هه‌روه‌ها هه‌ندێک چاڵایی ده‌ماغ دابه‌ش ده‌که‌ن بۆ چه‌ند به‌شێک.\nتۆڕێک له لووله‌ی خوێن، ئۆکسجین و خۆراک ده‌هێنن بۆ خانه‌کانی ده‌ماغ و هه‌روه‌ها له پاشماوه ڕزگاری ده‌که‌ن. ده‌ماغ پارێزراو به هۆی ئێسکی که‌له‌ی سه‌ره‌وه. جگه له ئێسک، شانه‌ی شه‌لمه‌نی و پیستیش ده‌ماغ ده‌پارێزن.\nکاتێک تۆ له‌دایک ده‌بیت کێشی ده‌ماغت ته‌نها 350 گرامه، ده‌ماغ به‌رده‌وام گه‌شه ده‌کات کاتێک تۆ گه‌شه ده‌که‌یت، کاتێک تۆ ده‌گه‌یته ته‌مه‌نی 20 ساڵی، ده‌ماغ ده‌بێته 1.3 کیلۆگرام.\nده‌ماغ له سێ پارچه پێکهاتووه، مێشک و مێشکۆڵه و قه‌دی مێشک. مێشک به‌شی گه‌وره‌ی ده‌ماغ پێکده‌هێنێت. مێشکۆڵه ده‌که‌وێته به‌شی خواره‌وه‌ی پشته‌وه‌ی ده‌ماغ. قه‌دی مێشک به‌ستراوه به په‌تکی بڕبڕه‌یی له بنی ده‌ماغه‌وه.\nمێشک و مێشکۆڵه دابه‌ش بووینه بۆ دوو به‌ش، لای ڕاست و لای چه‌پ. لای ڕاست به‌شی چه‌پی جه‌سته‌ت کۆنتڕۆڵ ده‌کات، لای چه‌پیش به‌شی ڕاستی جه‌سته‌ت کۆنتڕۆڵ ده‌کات.\nمێشک چی ده‌کات؟\nمێشک زۆری ده‌ماغ پێکده‌هێنێت. مێشک کێشکان شیده‌کاته‌وه، هه‌رشتێک تۆ بیری لێبکه‌یته‌وه ده‌چێت بۆ مێشک. سه‌رنته‌ری قسه‌کردن و زمان و سۆز له مێشکه‌وه دێت به تایه‌به‌تی به‌شی ده‌ره‌وه‌ی مێشک. هه‌روه‌ها مێشک نیشانه له هه‌سته‌کانیش وه‌رده‌گرێت. نیشانه‌کان به هۆی ده‌ماره‌کانه‌وه ده‌گوازرێنه‌وه بۆ مێشک. ده‌ماره‌کان له چاو و گوێوه ده‌چن بۆ ئه‌و به‌شانه‌ی مێشک که واده‌که‌ن تۆ ببینی و ببیستی ، وه هه‌روه‌ها.\nمێشک نامه به شێوه‌ی نیشانه‌ن ده‌نێرێت بۆ به‌شه‌کانی تری له‌ش له ڕێگای ده‌ماره‌کانه‌وه، ئه‌م نامه‌یه به قاچه‌کانت ده‌ڵێت که بجولێن به خێرایی یاخود له‌سه‌رخۆ، به ده‌سته‌کانت ده‌ڵێن سه‌لام بکات کاتێک تۆ هاوڕێیه‌کت ده‌بینیت، وه هه‌روه‌ها.\nمێشکۆکه چی ده‌کات؟\nمێشکۆکه هه‌ڵده‌ستێت به ڕێکخستنی جووله‌ی ورد و له‌سه‌ری خۆی له‌شت. بۆ نموونه مێشکۆکه یارمه‌تی په‌نجه‌کانت ده‌دات پیانو لێبدات یاخود گیتار یاخود که‌مان. یارمه‌تیت ده‌دات هاوسه‌نگیت بپارێزیت کاتێک له ڕۆیشتن یاخود له غاردان یاخود له پازدان..هتد دایت.\nقه‌دی مێشک چی ده‌کات؟\nقه‌دی مێشک گرنگی ده‌دات به‌و فرمانانه‌ی له‌ش کۆ تۆ ده‌یکه‌یت به‌بێ ئه‌وه‌ی بیری لێبکه‌یته‌وه. وا ده‌کات دڵت لێبدات، هه‌روه‌ها واده‌کات سیه‌کانت هه‌ناسه بدات، وا ده‌کات چاوه‌کانت بتروکێن، وا ده‌کات ده‌سته‌کانت به خێرای بکشێنیه‌وه کاتێک به‌ر ته‌نێکی گه‌رم بکه‌وێت، وه هه‌روه‌ها.


👁 Bu başlık 42,964 defa görüntülendi\n📅 07-10-2020 Tarih ve olay\n👁 Bu başlık 35,325 defa görüntülendi\nرۆژهەڵاتی کوردستان - رەشید ناسرزادە چالاکی ژینگەپ [ Daha... 👁] ✖ ✖ 6 1 ✔ 99% ✍ H.B. 1-9-2020 12:10:47\n📅 08-10-2020 Tarih ve olay\nباکووری کوردستان - شەڤین ئالاجا هاوسەرۆکی شارەوان [ Daha... 👁] ✖ ✖ 13 2 ✔ 99% ✍ H.B. 1-9-2020 12:10:47\n📅 09-09-2020 Tarih ve olay\n👁 Bu başlık 40,568 defa görüntülendi\nرۆژهەڵاتی کوردستان - بەپێی راپۆرتی گەیشتوو بە رێک [ Daha... 👁] ✖ ✖ 22 0 ✔ 99% ✍ H.B. 2-8-2020 23:00:26\n👁 Bu başlık 134,267 defa görüntülendi\n📅 13-09-2020 Tarih ve olay\nباکووری کوردستان - بە بڕیاری قەیومی شارەوانی شاری [ Daha... 👁] ✖ ✖ 1 0 ✔ 99% ✍ H.B. 2-8-2020 23:00:26\n📅 25-04-2020 Tarih ve olay\n👁 Bu başlık 19,621 defa görüntülendi\nباکووری کوردستان - لە شاری وان بە بیانۆی ئەوەی هێ [ Daha... 👁] ✖ ✖ 17 0 ✔ 99% ✍ H.B. 1-3-2020 19:49:43\n📅 27-09-2020 Tarih ve olay\n👁 Bu başlık 12,939 defa görüntülendi\nباکووری کوردستان - لەیلا گیوڤەن هاوسەرۆکی کەجەدە [ Daha... 👁] ✖ ✖ 8 0 ✔ 99% ✍ H.B. 2-8-2020 23:00:26\n📅 28-09-2020 Tarih ve olay\nباکووری کوردستان - ئومێد دەدە جێگری هاوسەرۆکانی ه [ Daha... 👁] ✖ ✖ 14 1 ✔ 99% ✍ H.B. 2-8-2020 23:00:26